Rublja i juan staju na put daljoj hegemoniji dolara - Sputnjik Srbija\n20:42 02.12.2018 (osveženo 21:10 02.12.2018) Preuzmite kraći link\n„Obim razmene svop-para juan/rublja na Moskovskoj berzi je tokom prvih 10 meseci 2018. godine za skoro 2,5 puta prevazišao obim trgovine u prethodnoj godini“, saopštio je novinarima direktor odeljenja za tržište novca Moskovske berze Igor Marič. Ranije su se Rusija i Kina dogovorile da prošire upotrebu rublje i juana u obostranoj trgovini.\nSporazum o valutnom svopu Banke Rusije i Narodne banke Kine je potpisan još 2014. godine. Tada je u vidu testiranja bio određen obim svop linije u iznosu od 815 milijardi rubalja i 150 milijardi juana, a ova probna faza je osmišljena na tri godine. Sudeći prema statističkim podacima, eksperiment je uspeo. Podaci Moskovske berze pokazuju da je za svega 10 meseci 2018. godine, obim berzanskih operacija u valutnom paru juan—rublja iznosio 943 milijardi rubalja. Prema podacima Narodne banke Kine, obim operacija u juanima, što se tiče kupovine rubalja na međubankarskom tržištu Kine, uvećao se u trećem kvartalu 2018. godine za 105,3 odsto, odnosno do 4,9 milijardi juana, što je takođe gotovo duplo više u poređenju sa prethodnom godinom.\nNakon održavanja redovnog, 23. sastanka šefova vlada Rusije i Kine, premijer Državnog saveta Kine Li Kećang izjavio je da je robna razmena između dve države dostigla 100 milijardi dolara. To ne čudi, jer u takvoj situaciji države se trude da šire upotrebu nacionalnih valuta u međusobnim obračunima i plaćanjima. Sporazum kojim je ovo prethodno bilo definisano bio je postignut u Pekingu, tokom posete predsednika Vlade Ruske Federacije Dmitrija Medvedeva. Obe države su tada konstatovale da se nalaze na udaru jednostranih američkih mera. Upotreba nacionalnih valuta u međunarodnim plaćanjima na taj način je trebalo da omogući svojevrsno „okretanje leđa“ dolaru, kaže za Sputnjik kineski ekspert Li Ji sa Instituta za finansijske studije „Čung Jang“.\n„Kina i Rusija se nalaze pod pritiskom SAD. Kako bi neutralisali efekte finansijske krize iz 2008. godine, američki organi su primenjivali monetarnu politiku kvantitativnog popuštanja. Kada se situacija normalizovala, Federalne rezerve su počele naglo da podižu stope i smanjuju ponudu dolara. Na taj način, monetarna politika SAD je dovela do toga da globalna likvidnost opadne, baš kao i cena aktiva. SAD su isprovocirale trgovinski rat, pridržavajući se politike protekcionizma i unilateralizma. U takvim uslovima, valutni svopovi između Kine i Rusije su veoma važni, za Rusiju i više nego za Kinu. Dvostrana trgovina između Kine i Rusije jača, obim svopova raste, i to je veoma važno, kako bismo se osigurali od negativnih posledica povećavanja kamata Federalnih rezervi i pada likvidnosti“, objašnjava kineski stručnjak.\nOsim toga, obračuni u nacionalnim valutama su potrebni i zato što je sada većina transakcija između Rusije i Kine nominalno u dolarima i, što je još važnije, oni se obavljaju kroz SVIFT sistem. Problem je u tome što na ovaj način SAD mogu da blokiraju bilo koji finansijsko-ekonomski aranžman i čak u potpunosti zatvore pristup međunarodnim obračunima, kao što je to bio slučaj sa Iranom i čime SAD povremeno prete Rusiji. A sada, strahujući od zapadnih sankcija, kineske banke kontinuirano blokiraju transakcije sa ruskim partnerima. Šef predstavništva Banke Rusije u Pekingu Vladimir Danilov je izjavio da „bez obzira na široku mrežu partnerskih banaka, kineske banke blokiraju poslovanje sa ruskim partnerima, jer na različite načine interpretiraju one restriktivne mere koje se primenjuju prema Rusiji“. Prema rečima Danilova, američke sankcije protiv fizičkih lica koja se nalaze na spisku ne odnose se na pravna lica gde su zaposlena fizička lica sa sankcione liste, ukoliko oni ne predstavljaju ove institucije u konkretnim finansijskim operacijama.\nIpak, kineske banke često blokiraju poslovanje, „za svaki slučaj“. Kako do ovoga ne bi dolazilo, trebalo bi polako okretati leđa SVIFT-u i preći na druge sisteme. Posebno imajući u vidu da obe države imaju sopstvene sisteme. U Rusiji deluje „Sistem prenosa finansijskih poruka“ koji broji 400 članova, među kojima su banke, federalni trezor, korporacije. Kina je 2015. godine lansirala svoj sistem za međunarodna plaćanja CIPS. U prvoj fazi, ovom sistemu se priključilo 11 lokalnih i 8 inostranih kliring banaka. Ovog proleća je započela druga faza razvoja sistema, i tada se priključilo još 10 kineskih i stranih banaka.\n„Sada Moskva i Peking spremaju sporazum o međusobnim plaćanjima“, izjavio je na konferenciji za medije Igor Šuvalov, direktor ruske Spoljnoekonomske banke, nakon pregovora vladinih delegacija. Prema rečima Šuvalova, Rusija i Kina će raditi na tome da što pre i što šire počnu da primenjuju svoje sisteme, pandane SVIFT sistemu.\njuan, dolar, Ruska rublja


Algotech je na tradicionalnoj Avaya Edge World Tour konferenciji, održanoj 27. marta 2018. u Zagrebu, dobila nagradu “Cloud partner godine”\n29 марта, 2018 at 8:55 AM\nKompanija Algotech je na tradicionalnoj Avaya Edge World Tour konferenciji, održanoj 27. marta 2018. u Zagrebu, dobila nagradu “Cloud partner godine”. Konferencija je okupila najznačajnije partnere kompanije Avaya iz EMEA regiona i tom prilikom je Algotech dobio nagradu za kreiranje poslovnog portfolia s posebnim akcentom na Cloud rešenja, koja su svojim razvojnim potencijalom sposobna za različite vrste softverskih prilagođavanja i laku integraciju sa postojećim rešenjima, a sve u skladu sa zahtevima korisnika.\nDigitalna transformacija i automatizacija poslovnih procesa su u fokusu poslovne orijentacije Algotecha koja je diversifikovala svoj poslovni portfolio inovativnim Cloud rešenjima i pozicionirala se kao vodeći partner kompanije Avaya u EMEA regionu. U Algotech Cloud poslovnom portfoliu se, svojom fleksibilnošću i bezbednošću, izdvojilo IPO CC Cloud rešenje optimalno za mala i srednja preduzeća koja žele da unaprede svoju komunikaciju sa korisnicima i poslovnim partnerima, jer omogućava komunikaciju putem tri kanala: voice, e-mail i web chat, kao i proaktivno upravljanje celokupnim procesom interakcije sa korisnikom. Algotech IPO CC Cloud rešenje ne zavisi od infrastrukture koju klijent trenutno ima, a jedina oprema koja je potrebna za nesmetano funkcionisanje je Internet konekcija, računar i naglavne slušalice. Ključne prednosti Algotech IPO CC Cloud rešenja su: povećanje profitabilnosti, brz povraćaj investicija i bezbednost podataka. Uz to, nema ulaganja u hardversku infrastrukturu a rešenje je jednostavno i fleksibilno u smislu adaptacije sa trenutnim potrebama korisnika.\nKompanija Avaya je na Edge konferenciji u Zagrebu promovisala novu poslovnu strategiju kroz razvoj kompanije u smeru digitalizacije i intenzivnog razvoja Cloud rešenja, kao i usmerenje ka bližoj saradnji sa partnerima, te obezbedjivanje alata i znanja za implementaciju tehnološki najinovativnijih rešenja. Digitalna transformacija prestala je da bude samo apstraktni, uzbudljiv koncept i danas se pozicionira kao poslovna realnost, gde se većina poslovnih segmenata polako transformiše u smislu tehnoloških inovacija iz Clouda i automatizacije poslovnih procesa, a sve u cilju povećanja efikasnosti i produktivnosti poslovanja. Ove procese je potrebno da prati integracija i kastumerizacija rešenja prema specifičnim zahtevima klijenata, te nužno i bliža saradnja vendorskih kompanija i partnera, o čemu svedoči i višegodišnja uspešna saradnja kompanija Algotech i Avaya.\nAVAYA IPO Contact Center Cloud – optimalno rešenje za mala i srednja preduzeća


Očekivana Putinova izborna pobjeda\nNa ruskim parlamentarnim izborima ubjedljivu pobjedu odnijela je stranka Jedinstvena Rusija na čijem je čelu Vladimir Putin.\nDo danas je prebrojano 98 posto glasova, a izborna komisija objavila je da je Jedinstvena Rusija osvojila gotovo 50 posto glasova. Komunisti su osvojili 20 posto te nacionalistička stranka LDPR i Pravedna Rusija 7 posto. Sve tri stranke u pravilu podržavaju Putina u ključnim pitanjima.\nU Dumu je s nešto više od 5 posto ušla i nova stranka, imena "Novi ljudi", koju neki kritičari smatraju Putinovim pokušajem stvaranja lažne opozicije, a koja bi potinsula onu pravu, napisao je New York Times.\nNa glasanje je izašlo oko 47 posto glasača, što neki tumače kao pad zainteresovanosti građana za izbore na kojima se unaprijed zna pobjednik. Da bi malu izlaznost popravio, Putin je pred same izbore dijelio novac određenim kategorijama stanovništva Rusije.\nJedinstvena Rusija je na prošlim izborima, održanima 2016. godine, osvojila 54 posto glasova. Pobjeda na nedeljenim znači da će stranka imati više od dvije trećine zastupnika u Dumi, donjem domu u parlamenta koji broji 450 mjesta, što znači i da će moći donositi zakone bez podrške drugih političkih stranaka.\nZapad je osudio izbore u Rusiji, smatrajaći da su pogaženi svi principi slobodnog odlučivanja i prava građana na fer izbore te da su provedeni bez međunarodnih posmatrača iz Evrope i Sjedinjenih Američkih država.\nKao primjer neregularnosti izbora navodi se i sudbina Alexeia Navalnog koji je u zatvoru, a njegovi saradnici i drugi opozicionari su u izgnanstvu. Zatim što su vodeći nezavisni mediji, među kojima su website Meduza i TV kanal Dozhd, označeni su kao "strani agenti", a istraživački medij "Proekt" kao "nepoželjna organizacija."\nO tome da li Putin ima opoziciju i koja je njihova snaga te da li neko može na izborima da pobjedi Jedinstvenu Rusiju, detaljnije smo pisali smo početkom godine.


Adija želi s Partizanom u Ligu šampiona - Društvo - Dnevni list Danas\nPočetna » Vesti » Društvo » Adija želi s Partizanom u Ligu šampiona\nPrvak Srbije od Milana pozajmio najboljeg mladog fudbalera sveta u 2009.\nAdija želi s Partizanom u Ligu šampiona\nO. N.01.02.2011. 17:58\nPartizan je doveo još jednog napadača na šestomesečnu pozajmicu, opet stranca i to ponovo iz Gane. Dvadeset šest godina starom Princu Tejgou (Hofenhajm) priključio se pet leta mlađi Dominik Adija (Milan), saigrač iz jedne od najkvalitetnijih afričkih reprezentacija, s kojim je, u društvu povratnika u Humsku Zvonimira Vukića, odmah posle jučerašnjeg potpisivanja ugovora produžio na pripreme crno-belih u Antaliji.\n– Osećam se sjajno što sam došao u Partizan, klub o kojem sam čuo puno lepih stvari. Znam da je trenutno najbolji u Srbiji i želi opet u Ligu šampiona. Verujem da može odbraniti titulu i ponovo se plasirati u najjače takmičenje. Voleo bih da budem deo tog projekta – objasnio je najbolji mladi fudbaler sveta u 2009. godini u izboru FIFA i otkrio zašto je slavnu Seriju A, odnosno drugoligašku Ređinu (13 utakmica, 1 gol na polusezonskoj pozajmici) zamenio neuglednom Jelen Superligom.\n– Nisam se najbolje snašao u Italiji. Tamo malo ko govori engleski, pa nisam premostio jezičku barijeru, a nisam imao ni previše šansi da igram. Zato ovaj prelazak u Partizan vidim kao priliku za korak napred u karijeri – smatra 172 centimetra visoki i ultra brzi špic, nekadašnji polaznik čuvene Omladinske škole Fejenorda, u vreme selektorovanja našeg Milovana Rajevca prekomandovan u seniorsku postavu „crnih zvezda“.\n– Važim za brzog i individualno jakog fudbalera, ali sebe prvenstveno vidim kao kolektivnog i disciplinovanog fudbalera. Sve što činim, radim zbog ekipe – tvrdi Adija, oduševljen time što je u nepoznatu sredinu stigao u društvu zemljaka.\n– Super je što smo u paketu stigli u Srbiju i napad Partizana. Pomoći ćemo jedan drugome u adaptaciji na novi klub i zemlju – veruje najnovije pojačanje „parnog valjka“, čija pozajmica kao i Tejgova predviđa mogućnost otkupa ugovora u junu.\nPrinc kaže – Tejgo\nNovopečeni fudbaler Partizana otklonio je nedoumicu u vezi srpskog izgovora svog prezimena, objasnivši da je ovde opšte prihvaćena verzija Tagoe netačna, a Tejgo pravilna varijanta.\nNa crtu s Torontom\nPosle remija sa Dinamom iz Bukurešta (0:0) fudbaleri Partizana danas će odigrati drugi prijateljski meč od dolaska u Antaliju, a rival će im biti Toronto (Kanada).\nGrubor: Brza odluka o Kleu\nPitanje je dana kada će Kleverson Gabrijel Kordova Kleo otići u inostranstvo. U opticaju su Lokomotiva (Moskva) i Kina, a poslednje informacije kažu da je sjajni Brazilac bliži Đoangu, koji nudi četiri miliona za slobodu ovog golgetera, a njemu 1,5 evra po sezoni.\n– Razmatramo dve ponude za Klea i do kraja nedelje ćemo doneti konačnu odluku – najavljuje skoriji rasplet generalni sekretar Darko Grubor.\nSvet • danas 22:33\nU Melburn pre tenisera stigla omikron mutacija\nDruštvo • danas 22:31\nEkološki ustanak sutra odlučuje o nastavku protesta\nAko se ispostavi da su vakcine značajno manje efikasne protiv omikron soja korona virusa, moguće je da će biti potrebna dodatna zaštita u vidu četiri ili više doza cepiva koja bi bila prilagođena novom soju, piše naučni časopis Nature.\nPokret Ekološki ustanak odlučiće u četvrtak uveče na koordinacionom...\nDruštvo • danas 22:27\nInvaliditet za Kronovu bolest i ulcerozni kolitis?\nO Kronovoj bolesti i ulceroznom kolitisu nedovoljno se priča...\nDruštvo • danas 22:15\nEdita Stokić podnela ostavku na mesto v. d. direktorke UKC Vojvodina\nEdita Stokić podnela je ostavku na funkciju vršioca dužnosti...


Odlazeća Trumpova administracija proglasila kinesku represiju nad Ujgurima ‘genocidom’\nOgrada oko jednog od "centara za edukaciju"\nAdministracija odlazećeg predsjednika Donalda Trumpa utvrdila je da je Kina počinila “genocid i zločine protiv čovječnosti” u svojoj represiji ujgurskih muslimana u regiji Xinjiang, rekao je u utorak američki državni sekretar Mike Pompeo.\nPompeo je ovo saopštio dan prije no što novoizabrani predsjednik Joe Biden preuzima dužnost.\nAmerički zvaničnici koji su novinare obavijestili o ovom potezu rekli su da je “iscrpna dokumentacija (kineske) politike, praksi i zlostavljanja u Xinjiangu” koju je pregledavao Pompeo dovela do zaključka da su takva djela činjena najmanje od marta 2017. godine.\nStotine hiljada ljudi prisiljeno da radi na poljima pamuka u Xinjiangu\n“Nakon pažljivog ispitivanja dostupnih činjenica, utvrdio sam da je Kina, pod vodstvom i kontrolom Komunističke partije, počinila genocid nad pretežno muslimanskim Ujgurima i ostalim etničkim i vjerskim manjinama u Xinjiangu”, rekao je Pompeo u izjavi.\n“Vjerujem da je ovaj genocid u toku, da svjedočimo sustavnom pokušaju uništavanja Ujgura od strane kineske stranačke države”, dodao je.\nKina je oštro osuđivana zbog kampova u Xinjiangu koje opisuju kao “centre za stručno osposobljavanje” za suzbijanje ekstremizma i osposobljavanja ljudi u novim vještinama, dok ih drugi opisuju kao koncentracijske logore.\nSjedinjene Države blokiraju uvoz pamuka iz "ropskog rada" u Sinđangu\nPrije samih američkih predsjedničkih izbora 3. novembra, Bidenova kampanja je rekla da se u kineskoj zapadnoj regiji Xinjiang dešava genocid. Ova regija je svjetski proizvođač pamuka, i Sjedinjene Države su prošle sedmice uvele zabranu na uvođenje svih proizvoda od pamuka i paradajza iz Xinjianga.\nOtac i dva sina meteorolozi iz Dagestana


Povoljni kreditni uslovi za kupovinu italijanske opreme\nBanca Intesa i Garancijski Fond AP Vojvodine potpisale su sporazum o poslovnoj saradnji u cilju da malim i srednjim preduzećima sa teritorije Vojvodine omoguće lakši pristup kreditnoj liniji koju je Vlada republike Italije odobrila za realizaciju projekta „Program razvoja privatnog sektora kao podrške malim i srednjim preduzećima kroz sistem domaćih banaka“.\nIznosi kredita koji će se odobravati za nabavku nove opreme poreklom iz Republike Italije kreću se od 50 hiljada do 150 hiljada evra. Rok otplate je do osam godina, uz najviše do dve godine mirovanja. Kamatna stopa je fiksna i iznosi 4,9 procenata na godišnjem nivou.\nKlijentima sa teritorije Vojvodine Garancijski fond AP Vojvodine obezbedio je garanciju u visini od 50% kredita. Za odobravanje garancija u svrhu realizovanja pozajmica iz predmetne kreditne linije, Fond je raspisao konkurs koji je otvoren 13. septembra i trajaće do iskorišćenja garantnog potencijala. Ukupan garantni potencijal iznosi 150 miliona iz sredstava Fonda.\nPravo da konkurišu imaju preduzeća sa sedištem u Vojvodini, koja posluju najmanje dve godine u delatnosti za koju traže kredit, imaju godišnji obrt do 50 miliona dinara i zapošljavaju manje od 250 radnika. Pozitivan finansijski izveštaj i biznis plan koji treba da odobre i Fond i Inteza, kao i 65% kapitala u privatnom vlasništvu takođe su neophodni uslovi za dobijanje kredita.\nNova kreditna linija rezultat je međudržavnog sporazuma Srbije i Vlade Italije na osnovu kojeg je italijanska vlada obezbedila kredite za kupovinu opreme iz te zemlje. Više informacija >>


Da li vam je privlačan novi hobi bogataša? - CdM\nDa li vam je privlačan novi hobi bogataša?\nBogati Amerikanci imaju novi hobi, a to je kupovina fosila dinosarusa, piše Quartz.\nKao što je poznato, u nauku se vrlo malo ulaže, a zbog nedostatka finansijskih resursa ona se suočava s novim problemom, nemogućnosti kupovine novih kostura dinosaurusa i fosila potrebnih za naučna istraživanja.\nNaime, u posljednje su vrijeme oni sve češće dio aukcija, a budući da muzeji i naučnici nemaju dovoljno novca da ih kupe, kupuju ih pojedinci koji imaju finansijska sredstva te tako oduzimaju priliku naučnicima da dođu do novih otkrića.\nJedan će se takav kostur, ove sedmice pojaviti na aukciji u Parizu, a njegova je vrijednost procijenjena između 1,2 i 1,8 miliona eura.\n“Svaka ovakva aukcija koja generiše visoku tržišnu vrijednost je zabrinjavajuća jer nauka raspolaže veoma malim budžetom. Nemamo novaca da kupimo fosile na otvorenom tržištu niti da platimo kolekcionare fosila”, objašnjava David Polly, predsjednik američkog Društva za paleontologiju, dodajući da su takve vrste fosila izgubljene za nauku te se tako ne može doći do novih otkrića.\nIpak, ta je vrsta prodaje u potpunosti legalna te ih je, stoga, nemoguće spriječiti. Mnogo se fosila dinosaurusa danas pronalazi na privatnim zemljištima, a sretnici koji ih pronađu mogu s njima učiniti što god ih je volja.\n“Fosili su nezamjenjiva prirodna baština i oni najbolji i najvažniji trebali bi se nalaziti u državnim muzejima da ih svi mogu vidjeti i u njima uživati, ali i da budu dostupni naučnicima da ih prouče”, smatra Steve Brusatte, paleontolog sa Unniverziteta u Edinburgu.


Razvojna banka SAD ne dovodi u pitanje posvećenost Balkanu - CdM\nRazvojna banka SAD ne dovodi u pitanje posvećenost Balkanu\nRazvojna banka SAD navela je da ostaje posvećena podršci privatnim investicijama na Zapadnom Balkanu uprkos navodima da su zvaničnici diskutovali o zatvaranju kancelarije te banke (DFC) u Srbiji.\nDejvid Marčik (David Marchick), glavni operativni direktor američke Međunarodne razvojne finansijske korporacije (DFC) izjavio je za Radio Slobodna Evropa (RSE) 19. februara da je banka posvećena investicijama u region, uključujući kritičnu infrastrukturu i obnovljive izvore energije, u svijetlu napora Kine i Rusije da postignu uticaj u regionu.\n“Želimo da sprovedemo nedavno obnovljene Ugovore o podsticaju ulaganja sa Kosovom i Srbijom, kojima ostajemo posvećeni i nastavljamo naš pojačani fokus koji je započeo prošle godine uspostavljanjem regionalnog prisustva DFC-a sa sjedištem izvan američke ambasade u Beogradu”, naveo je Marčik.\nSugestije da je novo rukovodstvo DFC-a razmišljalo o zatvaranju beogradske kancelarije kao dio nove strategije da se više resursa usmjeri na države sa nižim prihodima izazvale su zabrinutost među balkanskim zagovornicima u Sjedinjenim Državama.\nEndi Zemenides (Endy Zemenides), izvršni direktor Helensko-američkog liderskog savjeta, koji želi da promoviše američko-grčke odnose, uputio je pismo DFC-ju i administraciji predsjednika Džoa Bajdena (Joe Biden) 18. februara kako bi zagovarao protiv zatvaranja, navodeći da bi to samo koristilo protivnicima Vašingtona.\n„Nije vrijeme za stvaranje zabune u pogledu posvećenosti SAD-a regionu (Balkana i Egeja). Rusija i Kina će jedini imati korist od smanjenog prisustva DFC-a“, navodi se u pismu Zemenidesa.\n“Nestrpljivi smo da čujemo da se novo rukovodstvo DFC-a javno obaveže na kontinuiranu podršku Egejskom i Zapadnom Balkanu, uključujući zalog da će zadržati svoju kancelariju u Beogradu”, navodi se u pismu Zemenidesa.\nMarčik, koji je radio na rekonstrukciji na Balkanu nakon rata u Bosni i Hercegovini 1990-ih, rekao je da će zvaničnici DFC-a u Vašingtonu nastaviti da rade sa osobljem ambasade i drugima kako bi identifikovali mogućnosti za investiranje u regionu.\nBivši zvaničnici DFC-a rekli su za RSE pod uslovom anonimnosti da u razvojnoj banci postoji napetost između onih koji žele da usmjere ulaganja na zemlje sa nižim prihodima, poput onih u Jugoistočnoj Aziji i Africi, i onih koji smatraju da bi DFC takođe trebalo da investira u projekte u zemljama sa srednjim i višim prihodima koji promovišu američke spoljnopolitičke ciljeve.\nBivši američki predsjednik Donald Tramp (Trump) je 2018. godine odobrio otvaranje DFC-a na osnovu Privatne prekomorske investicijske korporacije (OPIC), koja postoji 50 godina, kako bi se bolje takmičio sa Kinom za uticaj u zemljama u razvoju. Mnogi od najviših zvaničnika DFC-a su bivši zaposlenici OPIC-a.\nKina troši desetine milijardi dolara na infrastrukturne i energetske projekte u zemljama u razvoju, uključujući Balkan, kroz svoju Inicijativu za pojas i put u želji da proširi svoj geopolitički uticaj i izazove američku globalnu dominaciju.\nTramp je proširio finansijsku moć banke u odnosu na OPIC, ovlastivši je da obezbijedi do 60 milijardi američkih dolara zajmova, garancija za kredite i osiguranja kompanijama koje su spremne da posluju u zemljama sa većim profilom rizika.\nZakonom usvojenim 2019. DFC je dobio dozvolu da investira u strateški važne energetske projekte u državama sa većim prihodima, poput Grčke, koja se smatra prolazom do strateški važnog Zapadnog Balkana.\nSAD takođe nastoje da smanje energetsku zavisnost Zapadnog Balkana od Rusije.\nTramp se u septembru složio da se otvori kancelarija DFC u Beogradu kao deo većeg sporazuma usmjerenog na normalizaciju ekonomskih odnosa Srbije i Kosova.\nTrampova administracija je vjerovala da bi unapređenje ekonomskih veza između Kosova i Srbije moglo pomoći u rješavanju decenijama dugog konflikta.\nMandat beogradske kancelarije, međutim, prevazišao je dvije zemlje i uključio čitav region Balkana.\nPojedini analitičari smatrali su sporazum kom je posredovao Vašington kao Trampov predizborni manevar.\nNavodi o zatvaranju kancelarije dolaze nekoliko nedjelja nakon što je Bajden stupio na dužnost i otpustio Trampovog čovjeka koji je vodio DFC.\nKancelarija DFC u Srbiji je prva kancelarija izvan Sjedinjenih Država i cilj joj je da se suprotstavi rastućem ruskom i kineskom uticaju na Zapadnom Balkanu tako što pomaže dovođenju američkih investicija u region.\nMarko Čadež, predsjednik Privredne komore Srbije i šef Komorskog investicionog fonda Zapadnog Balkana, koji okuplja svih šest privrednih komora u regionu, nazvao je DFC „znakom dugoročne posvećenosti Sjedinjenih Država“ regionu.\n„To govori zemljama u regionu da će Sjedinjene Države investirati, bukvalno, u njihov uspjeh“, rekao je Čadež u izjavi za RSE.\nGrčki ministar za razvoj i investicije Adonis Georgiadis izjavio je 17. februara da je DFC već odigrao “ključnu ulogu” u pomaganju privlačenja interesovanja američkih kompanija za grčku stratešku infrastrukturu.\nGrčka privatizuje mnoga državna dobra, uključujući svoje luke i brodogradilišta, koja su postala geopolitičko igralište dok se kineski, ruski i američki investitori utrkuju za vlasništvo. Grčka takođe proširuje svoju energetsku infrastrukturu kako bi postala tranzitno čvorište za Balkan.\nPrisutan je osjetan manjak investicija Sjedinjenih Država na Zapadnom Balkanu, navode pojedini političari poput Kolinde Grabar-Kitarović, bivše predsjednice Hrvatske, države članice Evropske unije (EU) koja se graniči sa zemljama Zapadnog Balkana, Srbijom i Bosnom i Hercegovinom.\nOna je nedavno pozvala SAD da pojača svoje prisustvo.\n„Moram da kažem da sam razočarana vrstom nezainteresovanosti koju sam vidjela proteklih godina” iz Sjedinjenih Država, rekla je ona.\n„Ako zaista želite da spriječite druge da se politički miješaju u određeno područje, onda morate i sami biti umiješani u to“, izjavila je Grabar-Kitarović 17. februara Huver institutu (Hoover) na Univerzitetu Stanford.\nOna je takođe kritikovala SAD i Evropu zbog povlačenja u integracijama Balkana u EU i NATO, rekavši da je spora akcija omogućila Rusiji i Kini da prošire svoj uticaj u regionu.\nTagsBalkan Dejvid Marčik Razvojna banka SAD\nHrvatska je izgubla Kinu i Rusiju, a kad je postala clan EU izgubila je i investicije iz SAD, zato i ne cudi ova izjava Kolinde. Sa druge strane, Srbija se puni investicijama iz Kine, Rusije, EU pa cak i SAD, posto se borba za dominaciju pomjerila tu. Kina ce upumpavati koliko god treba u Srbiju posto im je strateski vazna,… Više »\nHadžifejzović Vučiću: Jesi li pucao na Sarajevo?\nPorfirije: Kosovo suštinski dio Srbije, referendum održan 1389. godine


Završeno ročište u CAS, uskoro odluka o žalbi FSS na odluku o prijemu Kosova\nBeta 31. oktobra 2016. 17:40\nSud za sportsku arbitražu u Lozani (CAS) danas je okončao ročište povodom žalbe Fudbalskog saveza Srbije (FSS) na odluku o prijemu FS Kosova u članstvo Evropske fudbalske unije (Uefa), a predsednik Arbitražnog suda rekao je da će odluka biti doneta u veoma kratkom roku.\nU prisustvo predstavnika suda obe strane iznele su svoje argumente, a ispred FSS-a ročištu je prisustvovao generalni sekretar Nebojša Ivković i u svojstvu svedoka počasni predsednik FSS Tomislav Karadžić.\nPutem video linka iz Beograda se članovima suda obratio i predsednik FS Kosova i Metohije Goran Obradović.\nFS Kosova je početkom maja primljeno u članstvo Uefa, iako nije član Ujedinjenih nacija, što je jedan od uslova za prijem u evropsku kuću fudbala.\nReprezentacija Kosova je ove jeseni debitovala u kvalifikacijama za Svetsko prvenstvo 2018. godine u Rusiji, a posle tri kola u Grupi I ima jedan bod.\nKosovo je igralo nerešeno 1:1 na debiju protiv Finske u prvom kolu, a potom je poraženo od Hrvatske s 0:6 i Ukrajine 0:3.


Ima pregovora oko imena, ali kao da ih nema\nPosteri u centru Skoplja na kojima piše 'Jedno ime jedna nacija, Makedonija zauvek'\nMeđunarodna krizna grupa u svom najnovijem izveštaju traži od Makedonije i Grčke da brzo reše spor o imenu, jer je to ključno za stabilizaciju i evroatlantsku integraciju Zapadnog Balkana. Između ostalog, od Atine se traži da prihvati makedonski identitet i jezik i da ne blokira integraciju severnog suseda u međunarodnim organizacijama, a od vlade u Skoplju da iskaže spremnost o prihvatanju poslednjeg predloga medijatora u sporu Metjua Nimica – Republika Severna Makedonija.\nOd Makedonije se traži i da prestane sa provokacijama južnog suseda, dajući infrastrukturnim objektima u zemlji nazive sa antičkim korenima. U vladi kažu da se ne radi o provokaciji.\n"Mi to shvatamo kao izražavanje identiteta jednog naroda i kao znak državnosti i apsolutno ni u jednom slučaju naša namera nije da nekoga provociramo," izjavio je portparol Vlade Šefik Duraki.\nNasuprot ovakvim uveravanjima, u opoziciji su zabrinuti jer smatraju da aktuelnom politikom vlada samo dodaje primedbe međunarodnog faktora i postaje jasno da nema vizije i koncept za rešavanje problema.\nI ključni ambasadori u zemlji ukazuju da pregovori praktično ne postoje. "Ima pregovora, ali kao da ih nema," kaže Andrej Petrov iz opozicionog Socijaldemokratskog saveza.\nLiberal demokrati smatraju da sa ovakvim koracima, Makedonija samo gubi argumente koje je imala na svojoj strani.\n"Preimenovanje aerodroma, postavljanje antičkih skulptura ispred zgrade Vlade, znači radi se o jednom konceptu udvaranja građanima, ali siguran sam da ćemo cenu za to platiti svi mi," rekao je Andrej Zernovski.\nU međuvremenu, posle duge pauze, najavljen je susret pregovarača o sporu Makedonije i Grcke sa medijatorom Nimicem, koji će se održati 11. februara.


"Težak sastanak, naročito suočavanje delegacija Kosova i Srbije. Naredni sastanak u ovoj formi biće održan 1. jula u Parizu. Neće biti razmene teritorija. Radiću na pripajanju Preševske doline Kosovu. Podela Kosova je mrtva ideja kao što je mrtva ideja o zajednici sa izvršnim nadležnostima", izjavio je Hašim Tači, predsednik Kosova nakon neformalne večere predstavnika zapadnobalkanskih zemalja sa nemačkom kancelarkom Angelom Merkel i francuskim predsednikom Emanuelom Makronom koji su suorganizatori skupa posvećenom Zapadnom Balkanu koji je održan u Berlinu. Na skupu je učestvovala i šefica evropske diplomatije Federika Mogerini.\n"Verujem da postoji mogućnost da se postigne sporazum ove godine, ali uz odlučnu ulogu SAD-a", dodao je Tači.\n"Kada ne rešite određene probleme ne možete reći da ste sretni i zadovoljni, ali čini mi se da smo mi na dostojanstven način predstavljali naše zemlje", naglasio je nakon sastanka predsednik Srbije Aleksandar Vučić, potvrdivši da se razgovori nastavljaju dalje uz pomoć Nemačke i Francuske.\n"Danas smo mogli da vidimo ko u regionu ima kakav odnos prema Srbiji i Kosovu, iznenadili smo se oštrinom kojom su govorili Albanci sa Kosova. Iznenadili smo se oštrinom i žestinom napada kojom su govorili i protiv Republike Srpske, posebno [predsedavajući Saveta ministara BiH Denis] Zvizdić", rekao je Vučić.\nHašim Tači je ranije na svom Fejsbuk profilu napisao da "pomirenja neće biti dok Srbija i Bosna i Hercegovina ne priznaju Kosovo".\nNemačka kancelarka Angela Merkel, poručila je pre toga na skupu da konačno rešenje za Kosovo i Srbiju “ne može biti na štetu ostalih u regionu”.\nJedan od domaćina skupa Emanuel Makron je poručio da je plan da se razgovara otvoreno o “svim opcijama koje su na stolu” oko Srbije i Kosova.\nVisoka predstavnica Evropske unije Federika Mogerini sastala se uoči skupa sa predsednikom Srbije Aleksandrom Vučićem i predsednikom Kosova Hašimom Tačijem.\nVučić je nakon tog susreta naglasio da je preneo šefici evropske diplomatije da je Srbija spremna za dijalog, ali nakon ukidanja taksi na uvoznu robu.\nUpitan o ideji razgraničenja, Vučić je naglasio da je spreman na kompromis.\n"Taksa je legalna i legitimna mera. Ako Srbija nastavi sa agresivnom politikom mi ćemo ići dalje i uvesti druge mere reciprociteta", kazao je predsednik Kosova Hašim Tači. Dodao je i da “ne očekuje čuda” nakon berlinskog susreta, te da bez Sjedinjenih Američkih Država ne može doći do sporazuma, jer je “Evropska unija nesposobna” da vodi ovaj proces.\nKosovski lideri su se pre početka susreta sastali i sa američkim ambasadorom u Berlinu Ričardom Grenelom. Tači je objasnio da Priština o svakom koraku želi da se konsultuje sa američkom stranom.\n"Sve države na Balkanu imaju međunarodno priznate granice, a nepovredivost međunarodno priznatih granica je bazno načelo Evropske unije i mislim da to treba ostati vladajući model i princip svih daljih aktivnosti, kada se govori o toj temi na području zapadnog Balkana", poručio je predsedavajući Vijeća ministara BiH Denis Zvizdić nakon sastanka s visokom predstavnicom Evropske unije.\n"Počinju se ponovo crtati neke nove granice, govori se o razmeni teritorija na bazi etničkog principa, a mi znamo iz naše prošlosti do čega su dovele takve ideje, jer one nisu nove. Nekada su o tim idejama govorili [Vojislav] Šešelj ili [Slobodan] Milošević, a pokušaj provedbe tih ideja u delo je rezultirao stotinama hiljada ubijenih, genocidom i iseljavanjem", istakao je Zvizdić, a prenosi Fena.\nIznenadna inicijativa nemačke kancelarke Angele Merkel koja je prethodila sastanku imala je za cilj da se razmatraju izazovi na Zapadnom Balkanu, sa posebnim fokusom na odnose između Kosova i Srbije.\nKoorganizator ovog skupa je francuski predsednik Emanuel Makron koji je od dolaska na čelo francuske države pokazivao malo ili nimalo interesovanja za političke prilike u regionu, a istovremeno je predstavljao kočnicu za dalje proširenje EU, čemu teže sve zemlje Zapadnog Balkana koje se nalaze u različitim fazama pristupnih pregovora.\nDomaćini su odlučili da na skup pozovu samo dve zemlje-članice Evropske unije: bivše jugoslovenske republike Sloveniju i Hrvatsku.\nIzvestilac: Srbija i Kosovo da pokažu ozbiljnost ili EU perspektiva ide ad akta\nZanimljivo je i to da su organizatori ovaj put zaobišli ključne evropske političare koji se u briselskim institucijama direktno bave dijalogom i regionom. Komesar nadležan za pitanja proširenja Johannes Hahn nije pozvan u Berlin, a ućešće posrednice u dijalogu je potvrđeno nakon što je pozvani predsednik Evropske Komisije, Žan Klod Junker, u nemogućnosti da sam pristsuvuje skupu, odlučio da pošalje Federiku Mogerini kao zamenu.\nDiplomate iz raznih EU država nisu isključivale mogućnost da se na ovom sastanku odrede takozvane “crvene linije” budućeg sporazuma između Kosova i Srbije o sveobuhvatnoj normalizaciji odnosa.\nPosrednica u dijalogu Federica Mogerini se nikad otvoreno nije izjasnila o razgraničenju, što je za mnoge poznavaoce prilika indikator da je ona posredno podržavala ovu ideju, iako su se protiv toga izjasnile relevantne zemlje članice EU, uključujući i Nemačku.\nOvaj stav zvaničnog Berlina je ponovljen pre nekoliko dana kada je, govoreći na konferenciji za novinare, portparolka Nemačke vlade Ulrike Demer ponovila stav zvaničnog Berlina da se protivi razgraničenju kao rešenju, jer to “predstavlja rizik za stabilnost u regionu”.\nBerlinski sastanak verovatno nije bio istorijski, ali je na neki način postao “okidač” za promenu u pristupu prema dijalogu u budućnosti.\nDa li je Mogherini dobila poziv za Berlin?


Zvezda - Ništa ne prija kao pobeda... - Sportske.net\nZvezda - Ništa ne prija kao pobeda...\nCrveno-beli se spremaju za večerašnje finale sa Bazelom, iako su prijateljski mečevi u pitanju, pobede vraćaju samopouzdanje.\nSkrpljeni tim, trener koji je stigao praktično na dan odlaska na pripreme u Sloveniju, jurnjava za pojačanjima, sve to je navodilo navijače na pesimizam.\nIpak, Zvezda je pokazala zube protiv Grashopersa, pobednika švajcarskog kupa i ekipe koja je odmakla sa pripremama, jer tamošnji šampionat počinje pre našeg.\nSa druge strane, treba reći da se trener Stojanović ne zanosi, veoma je realan.\n"Odradili smo dobar meč, nedostajalo je snage, ali zadovoljan sam. Nastavljamo da radimo", spuštao je loptu na zemlju Slovenac.\nOno što treba reći je da tim tek treba da izgradi trenerovu viziju, ali i da je pitanje ko će od ovih igrača biti u prvom planu, s obzirom da se najavljuju pojačanja u svim linijama.\nSvejedno, primetna je motivacija za dokazivanje novom treneru, večeras protiv Bazela Zvezda ima teži ispit, radi se o najboljem timu Švajcarske. Stojanović će mešati karte, Dauda bi trebalo da počne meč, nema Kasalice kome je napuklo rebro, a odmoriće se još neki igrači.\nDuel počinje u 19:30, pobednik osvaja "Uren kup", a Zvezda se u Beograd vraća sutra. Podsetimo, start evro kvalifikacija je za deset dana, u četvrtak će Beograđani saznati hoće li odmeriti snage sa Faranima ili Islanđanima.


Krug zdravlja u Ugljeviku - UGLJEVIK.INFO\nKrug zdravlja u Ugljeviku\nU okviru obilježavanja Svjetske nedelje zdravlja u Ugljeviku je danas održana sportska manifestacija “Krug zdravlja”. Mališani dječijeg vrtića “Duško Radović” Ugljevik, školice sporta “Mali šampioni”, te učenici osnovnih i srednjih škola, kao i brojni građani, biciklma i rolerima obišli su krug dužine 1000 metara i ukazali na bitnost bavljenja sportom.\nU sportu leži iskonska ljepota. Da bi djeca izrasla u zdrave, sposobne i moralno svjesne osobe trebalo bi da budu aktivna u svojoj najranijoj dobi. Važnost fizičke aktivnosti Ugljevičani su već odavno prepoznali. Sa prepunog gradskog trga provozala se vesela družina da bi poslala poruku koliko je sport bitan u životu.\nSport je vid edukacije, kulturnog i duhovnog oplemenjivanja, poručili su organizatori trke koja nije bila takmičarskog karaktera.\n“Učesnici današnjeg kruga zdravlja su djeca svih uzrasta, vrtićke grupe, osnovci, srednjoškolci,ali naravno i njihova podrška -roditelji, braća, sestre, bake i deke, tako da su u ovoj sportskoj manifestaciji zastupljene sve generacije”-rekao je u izjavi za medije organizator “Kruga zdravlja” Mladen Stevanović.\nManifestaciju je svečano otvorio Načelnik opštine Ugljevik Vasilije Perić koji je istakao da je lokalna uprava spremna da i u narednom vremenskom periodu podržava sve sportske aktivnosti.\n“Znate i sami da mnogo toga u životu zavisi od našeg zdravlja i čovjek ne može da bude srećan i zdrav ako nije fizički aktivan. Zato je veoma važno da u eri mobilnih telefona, kada nismo skloni da posvetimo veću pažnju našem zdravlju, da imamo ovakve manifestacije i da prije svega naše mlade učimo sportskoj kulturi i zdravom načinu života”-rekao je Načelnik.\nZa sve učesnike koji su “Krug zdravlja” obišli na biciklima, trotinetima, rolerima, ili šetajući, brojni sponzori obezbijedili su nagrade. Budući da ova manifestacije nije bila takmičarskog karaktera nagrade su dodjeljenje izvlačenjem učesničkih brojeva. Mališani su dobili vrijedne nagrade, bicikle, trotinete, rolere, lopte, sportsku opremu, slatkiše….\nOsim “Kruga zdravlja” organizatori su najavili i u narednom periodu promociju sporta i važnih životnih vrijednosti.\nPOČELO PROLJEĆNO UREĐENJE UGLJEVIKA


VUČIĆU, VREME JE ZA OSTAVKU: U 11 pričao o „vojsci koja će da brani narod“, u 6 popodne tvrdi da to nikad nije rekao! (VIDEO) — TPKNEWS\n19:49 - 25/05/2020\nNaslovna/VESTI/SRBIJA/POLITIKA/VUČIĆU, VREME JE ZA OSTAVKU: U 11 pričao o „vojsci koja će da brani narod“, u 6 popodne tvrdi da to nikad nije rekao! (VIDEO)\nVUČIĆU, VREME JE ZA OSTAVKU: U 11 pričao o „vojsci koja će da brani narod“, u 6 popodne tvrdi da to nikad nije rekao! (VIDEO)\n– Nećemo da ratujemo, čuvaćemo mir gotovo po svaku cenu (…) Nikakve intervencije nisam pominjao, rekao sam “zaštitićemo naš narod”-, naveo je predsednik.\nVučić je ocenio i da je objašnjenje vlasti u Prištini da je jučerašnja policijska akcija usmerena protiv korupcije, smešno, jer ispada da su „Srbi genetski 14 puta veći kriminalci nego Albanci“.\nMIGOVI 29 POLETELI KA KOPNENOJ ZONI BEZBEDNOSTI: Kolona vojnih vozila punih ljudi i opreme krenula iz Kraljeva (VIDEO)\nMAJKA IZ PAKLA: Vesna iz Velkog Gradišta, podvodila je svoju ćerku (13) odraslim muškarcima za 500 dinara


Kako je u svijetu oklevetana “česmovača” Banjaluka.com\n“Dejli mejl” nedavno objavio listu evropskih država u kojima nije preporučljivo piti vodu sa česme, a među njima su i BiH, Srbija i Hrvatska.\nOd “flaširane” vode se ne odvaja, zazire od ispijanja kafe u kafićima, a u restoranima ne naručuje salatu. I “koka-kolu”, podrazumijeva se, pije bez leda, a voće ne kupuje, ni pod razno, jer kako bi ga oprao.\nTuriste koji putuju u zemlje jugoistočne Evrope savjetuje agencija za najam smještaja “Sitibejs apartments”, koja je nedavno napravila listu evropskih država u kojima se ne preporučuje korišćenje vode iz lokalnih vodovoda jer je nebezbjedna.\nKako je prenio “Dejli mejl”, ova agencija vodila se između ostalog i preporukama Američkog centara za kontrolu i prevenciju bolesti, kreirajući mape sa kojih se može vidjeti u kojim zemljama nije potrebno razmišljati o upotrebi vode sa česme, a gdje bi turisti morali da budu oprezni.\nTuristima se takođe savjetuje da budu obazrivi kada peru zube, i da nikako ne gutaju vodu kada se kupaju u bazenu ili tuširaju u blizini kupališta. Јasno se zapaža da su na listi “čistih” mahom razvijene države Evropske unije, dok su u onom drugom bloku osim Srbije još i zemlje iz okruženja Hrvatska, Bosna i Hercegovina, Mađarska, Bugarska, Rumunija, ali i Rusija, Turska, Ukrajina.\n“Upotrebom nečiste hrane i vode rizikujete da zaradite dijareju i druga oboljenja, zato budite obazrivi i sledite preporuke”, savjetuje CDC one koji namjeravaju da posjete neke od ovih država.


Garnišne i zavese Čačak | SZR Aleksandrina - tUwTy\nGarnišne i zavese Čačak\nDevet Jugovića 37 , 32000 Čačak\nIzrada i prodaja garnišni i zavesa i opremanje prostora po Vašoj želji. Vršimo opremanje svih vrsta prostora, od poslovnih prostora, lokala, hotela, do kuća i stanova. Zavese se prave od najkvalitetnijih vrsta materijala: lana, pamuka, viskoze, poliestera i dizajniraju se u zavisnosti od Vaše želje i potreba. Isto važi i za garnišne koje se prave od prohroma, mesinga i aluminijuma. Postoji mogućnost narudžbine, radimo širom Srbije. Dugogodišnje tradicija dodatna je garancija kvaliteta našeg posla. Pozovite nas da vidimo kako možemo ulepšati Vaš dom ili poslovni prostor!


Dragana Milošević: Podići svest građana o značaju kulture – Pokrajinski sekretarijat za kulturu, javno informisanje i odnose s verskim zajednicama\nPlan rada inspekcije\nDragana Milošević: Podići svest građana o značaju kulture\n04/02/2019 Daliborka Tasković Vesti 0\nPokrajinski sekretar za kulturu, javno informisanje i odnose s verskim zajednicama Dragana Milošević učestvovala je juče na konferenciji pod nazivom „Vojvodina u 2019“, koju je zvanično otvorio predsednik Pokrajinske vlade Igor Mirović.\nSekretar Dragana Milošević je tokom diskusije u okviru panela „ Pogled u 2021. i godina iza nje. Kultura kao izvozni proizvod“ istakla da Vojvodina, pa samim tim i Srbija ima snažne kulturne potencijale, koji su zapravo naš brend s kojim treba i moramo da se pokažemo Evropi. Sa tim u vezi, istakla je ona , više treba da proširimo publiku, kako bi se podigla svest građana o značaju bilo kojih kulturnih sadržaja, bilo da je u pitanju predstava, koncert, izložba, promocija knjiga i svi drugi prateći kulturološki sadržaji.\nTokom iznošenja stavova o ciljevima kulture na ovim prostorima, resorni sekretar je naglasila da nedostatak novca nije presudan za razvoj kulture ukoliko postoji vizija i mogućnost za međuregionalnu saradnju. Da bi se lakše stizalo do cilja Pokrajinska vlada preko resornog sekretarijata će nastaviti da daje snažnu podršku institucijama, čiji smo osnivači, kao i manifestacijama od opšteg značaja, gde ne treba zaboraviti i sinergiju kreativnih ljudi, koji se okupljaju oko zajedničkih projekata.\nJožef Klem, zamenik generalnog direktora Radio Televizije Vojvodine je u uvodnom izlaganju podsetio da je ovo jedna od najznačajnijih godina od postojanja Javnog servisa Vojvodine, jer će se do kraja ove godine završiti nova zgrada i konačno će javni sevis zahvaljujući podršci Republike i Pokrajine početi da radi sa jedne lokacije.\nO razvoju kulture, koja je u nerazdvojnoj sprezi sa turizmom govorila je i Nataša Pavlović iz Turističke organizacije Vojvodine, kao i Vesna Burojević, direktorka Galerije „Sava Šumanović“ iz Šida.\nO značaju kulture kao izvoznog proizvoda, kojeg na prvom mestu čine ljudi, govorili su i dr Zoran Đerić, upravnik Srpskog narodnog pozorišta, Vukašin Grozdanović iz „OPENS 2019“ i Valentin Vencel upravnik Novosadskog pozorišta.\nObeležena 160. godišnjica od osnivanja biblioteke „Karlo Bjelicki“ u Somboru\nPredavanje o slikarima Ljubici Cuci Sokić i Bogdanu Šuputu\nPredavanje na temu „Dileme savremene Srbijine ustavnosti“\nPredavanje o umetniku Živojinu Lukiću\nPredavanje „Dileme savremene Srbijine ustavnosti“


RTS :: Omerović: Nedopustive pretnje poslanici Tepić\nPolitika Omerović: Nedopustive pretnje poslanici Tepić\nsreda, 06. dec 2017, 10:26 -> 10:37\nPredsednik odbora za ljudska i manjinska prava i ravnopravnost polova Meho Omerović osudio je pretnje koje su putem interneta poslanici Mariniki Tepić uputile desničarske grupe, i pozvao tužilaštvo i policiju da reaguju, uz poruku da je to njihova obaveza.\n"Pretnje i otvoreni poziv na ubistvo koje Tepić učestalo dobija od desničarskih grupa preko internet portala moraju sve da nas zabrinu", poručio je Meho Omerović i ocenio da je takvo ponašanje neprihvatljivo, jer kaže da su osim ugrožavanja lične sigurnosti poslanice te pretnje upućene i Narodnoj skupštini.\nOmerović u saopštenju dostavljenom medijima kaže da je razočaran što tužilaštvo i policija do sada nusu reagovali, te podseća da je Marinika Tepić narodna poslanica opozicione partije, žena i predstavnica jedne od nacionalnih manjina koje žive u Srbiji.\n"Nedopustivo je i veoma opasno pustiti da se predstavnici fašističkih ideologija, oni koji šire mržnju prema svemu drugačijem javno obračunavaju sa poslanicom ili bilo kim drugim samo zato što im se ne sviđa pitanje koje je postavila ili što drugačije misli", zaključuje Omerović.\n1 Đurić sa Čepurinom o situaciji na KiM\n2 Vučić: Učinićemo sve da sačuvamo mir, samo bez ponižavanja\n5 Tači obišao pripadnike snaga bezbednosti


Međunarodni monetarni fond (MMF) objavio je najnovije procjene ekonomskih kretanja za cijeli svijet, a za Bosnu i Hercegovinu eksperti ove institucije predviđaju još teže posljedice pandemije koronavirusa na ekonomiju, otkriva “Dnevni avaz”.\nU novom globalnom izvještaju koji je objavljen jučer u Vašingtonu dodatno su pogoršane prognoze ekonomskog pada za tekuću godinu, pa sada MMF predviđa da će ekonomija u BiH pasti za 6,5 posto. U proljetnim prognozama MMF je predviđao da će ekonomija ove godine padati za pet posto.\nIstina, MMF predviđa da će već 2021. Bosna i Hercegovina ostvariti pet posto ekonomskog rasta, a 2022. – 3,5 posto.\nKada je u pitanju regija, najveći pad se predviđa Crnoj Gori, i to čak 12 posto ove godine. Hrvatskoj se predviđa ekonomski pad od devet posto u 2020., Albaniji 7,5 posto, a Sjevernoj Makedoniji 5,4 posto. Kosovo će imati pad od 7,5 posto, a izuzetno je zanimljivo da MMF predviđa da će Srbija najbolje proći u pandemiji, i to samo sa 2,5 posto, što je daleko najmanje u cijeloj široj regiji istočne i jugoistočne Evrope.\nU prosjeku, ekonomija u ovoj regiji pada za 4,6 posto, što je značajan pad, ali manji u odnosu na razvijene zemlje te je u skladu sa svjetskim prosjekom.\n– Globalna ekonomija se penje iz dubina do kojih se strmoglavila za vrijeme velikog ”lockdowna” u aprilu. Ali s obzirom na to da se COVID-19 pandemija nastavlja širiti, mnoge su se zemlje usporeno ponovo otvarale, a neke se djelimično vraćaju mjerama zabrana radi zaštite osjetljive populacije. Dok je oporavak u Kini bio brži nego što se očekivalo, uspon globalne ekonomije natrag u predpandemiju je i dalje nezadovoljavajući – navodi se u novom izvještaju.\nNovi podaci o BiH govore i o značajnom deficitu tekućeg računa, koji će u ovoj godini ići i na 4,4 posto, a u narednoj i više od šest posto.\nU novembru pregovori\nMeđunarodni monetarni fond i Bosna i Hercegovina otvorit će pregovore o novom aranžmanu odmah nakon lokalnih izbora u našoj zemlji. Ekonomski pad i pandemija primorali su bh. vlasti da posegnu za novim kreditom koji će značiti i niz novih reformi i rezova, uključujući i administraciju, a s ciljem održavanja ulaganja u infrastrukturne projekte od državnog značaja.\nParlament BiH nabavlja nove automobile za 282.051 KM\nŽivot dive: Ispijala je šampanjac sa Sophijom Loren…


Baletski umetnik Marko Ferini od 13. januara u Beogradu\nBEOGRAD – Jedan od vodećih evropskih pedagoga klasičnog baleta, maestro Marko Ferini iz Italije, održaće u Beogradu majstorski kurs od 13. do 18. januara, u organizaciji Nacionalne fondacije za umetničku igru.\nUčenik čuvene primabalerine milanske Skale – Lilijane Kozi, Ferini je pedagog značajnih italijanskih škola kao što su Akademija Teatra milanske Skale i Nacionalna akademija igre u Rimu, i kompanije Aterballetto iz Ređo Emilije.\nMaster klas je namenjen različitim uzrastima učenika koji pohađaju profesionalne baletske škole u Srbiji i mladim igračima.\nPlesač i pedagog, Ferini je čest gost evropskih trupa i baletskih škola, kao i član žirija mnogih baletskih takmičenja, a ovo mu je četvrti put da dolazi u Beograd kako bi radio sa talentima iz cele Srbije.\nOn će svakodnevno voditi časove klasičnog baleta u salama Baletske škole Nacionalne fondacije za igru u Beogradu, u Kolarčevoj 3.\nGrupe će biti podeljene na početnike (deca od 9-12 godina), srednji nivo (13-15 godina) i napredni-profesionalni nivo (16-20 godina).


Srbija je glasala: Vlasina i Morava su imena novootkrive planete i njene zvezde! - Javni servis\nSrbija je glasala: Vlasina i Morava su imena novootkrive planete i njene zvezde!\nPovodom jubileja koji ove godine obeležava Međunarodna astronomska unija (MAU), 100 godina od svog osnivanja, sve zemlje članice MAU su imale jedinstvenu priliku da kumuju imenu jednoj od novootkrivenih planeta izvan Sunčevog sistema. Imenovanje egzoplanete i njene matične zvezde vršilo se u okviru konkursa Imenuj egzosvetove (eng. NameExoWorlds) koji je bio sproveden tokom 2019. godine.\nSrbija je dobila zadatak da predloži i izglasa novo ime za zvezdu WASP-60 i njenu planetu WASP-60b. Pobednička imena ovog konkursa objavljena su na globalnom događaju koji je održan 17. decembra 2019. godine u Parizu, gde je zvanično proglašeno da je novo ime zvezde WASP-60 Morava, dok je novo ime njene planete WASP-60b Vlasina.\nPlanetski sistem WASP-60 je otkriven 2012. godine i nalazi se u pravcu sazvežđa Pegaz a udaljen je 1304 svetlosne godine od Zemlje. Zvezda Morava je žuta zvezda nalik Suncu, dok je njen pratilac Vlasina gasovita planeta nalik Jupiteru ali sa upola manjom masom. Za razliku od Jupitera, Vlasina se okreće oko svoje matične zvezde na oko 100 puta manjem rastojanju, te dok Jupiteru treba skoro 12 godina da obiđe jedan krug oko Sunca, Vlasina napravi krug oko Morave za nešto više od 4 zemaljska dana.\nNacionalna komisija za imenovanje egzoplaneta je konkurs za imenovanje planetarnog sistema WASP-60 otvorila u maju 2019. godine. Konkurs je bio otvoren za sve škole, astronomska udruženja i stručne institucije širom Srbije, koji su do 1. juna ove godine imali priliku da dostave svoje predloge za ime zvezde i planete, shodno pravilima propisanim od strane MAU. Sve pristigle predloge komisija je proverila te su oni koji su bili u skladu sa propisanim pravilima ušli u glasanje koje se u Srbiji vršilo u Noći istraživača održanoj 27. septembra 2019. godine. Imena koja su dobila najviše glasova bila su Vlasina i Morava, a predložilo ih je Astronomsko društvo Novi Sad (ADNOS, http://www.adnos.org). Ova imena inspirisana su jednim od najvećih rečnih sistema u Srbiji, Velikom Moravom, koja nastaje spajanjem Zapadne i Južne Morave, i Vlasinom, kao jednom od najvećih pritoka Južne Morave, a koja celom svojom dužinom protiče kroz Srbiju.\nMAU je međunarodna astronomska organizacije sa više od 10 000 profesionalnih astronoma iz više od 90 zemalja. Njena misija je da uspostavlja i koordiniše međunarodnom saradnjom u astronomiji, promoviše i štiti astronomiju kao nauku u svim aspektima. MAU je i međunarodno prepoznata organizacija nadležna za dodelu naziva nebeskim telima ili karakterističnim oblicima reljefa na njihovoj površini.\nViše informacija o projektu NameExoWorlds može se pronaći na adresi http://www.nameexoworlds.iau.org/, dok se spisak svih planetskih sistema koji su bili imenovani u ovom ciklusu možete pronaći na http://www.nameexoworlds.iau.org/list-of-stars.\nViše informacija o sistemu WASP-60 možete pronaći na https://exoplanets.nasa.gov/exoplanet-catalog/5686/wasp-60-b/.\nViše o proslavi jubileja 100 godina MAU i o pratećim aktivnostima možete potražiti na https://www.iau-100.org/.\nDruštvo astronoma Srbije, http://www.das.org.rs/


CRVENI KRST: "Krv život znači" - ePancevo\nCrveni krst Srbije trudi se da građanima, a pre svega mladima, na zanimljive načine ukaže na značaj dobrovoljnog davanja krvi.\nSa tim ciljem, početkom meseca, objavili smo literarni i likovni konkurs “Krv život znači”. Ovo je tradicionalni konkurs, upućen svim učenicima osnovnih i srednjih škola. Oni imaju sada priliku i da se takmiče, rekla je Milica Todorović sekretarka Crvenog krsta.\nProfesori su tu da organizuju učenike i da im pomognu oko pripeme radova, Ona dodaje da nagrade nisu male i da je od ove godine uvedena motivaciona za onu školu koja pošalje najviše radova u odnosu na broj upisanih učenika.\nUčenici se takmiče u tri uzrasne kategorije: Od 1. do 4. razreda, od 5. do 8. i od 1. do 4. razreda srednje škole. Radovi učenika će biti korišćeni na promotivnim materijalima Crvenog krsta kako bi se na još lepši način promovisalo dobrovoljno davanje krvi, poručila je Todorović.


Produžen rok za gašenje analognih servisa – RADIO TELEVIZIJA BOR\nProdužen rok za gašenje analognih servisa\nUmesto tri termina za gašenje analognih servisa, Pravilnikom o izmenama i dopuni Pravilnika o prelasku sa analognog na digitalno emitovanje televizijskog programa i pristupu multipleksu, utvrđeno je šest termina za to. Ipak, konačni rok za prelazak na digitalno emitovanje i dalje je sredina jula. Televizija Bor od sedmog februara zvanično je počela emitovanje digitalnog signala.\nSRBIJA – Pravilnikom o izmenama i dopuni Pravilnika o prelasku sa analognog na digitalno emitovanje televizijskog programa i pristupu multipleksu, koji je objavljen u „Službenom glasniku“, predviđeno je pomeranje rokova za gašenje analognih servisa. Umesto tri, predviđeno je šest termina za to, a konačni rok za prelazak na digitalno emitovanje i dalje je sredina jula. Objavljena je i tabela u kojoj su navedeni rokovi za gašenje analognih servisa, po zonama raspodele.\nU Vršcu je gašenje analognih servisa predviđeno za 30. mart, a u zoni Subotica-Sombor, kao i Kikindi za 27. april. U zoni Čot -Venac analogni servisi biće ugašeni 18. maja, na Avali 25, na Rudniku, Crnom Vrhu i Jagodini, kao i Tupižnici, Torniku-Ovčaru i Deli Jovanu 1. juna. Na Besnoj kobili, Jastrepcu, Kopaoniku, Ceru-Maljenu gašenje analognog servisa predviđeno je za 15. jun.\nPravilnik je donet na osnovu Zakona o elektronskim komunikacijama na predlog Regulatorne agencije za elektronske komunikacije i poštanske usluge.\nProdužen je i rok za dobijanje besplatnih set top bokseva, pa državni sekretar Ministarstva trgovine, turizma i telekominunikacija Tatjana Matić, apeluje na građane koji imaju pravo na besplatne uređaje za digitalizaciju da na vreme podnesu potrebnu dokumentaciju.\nDigitalizacija se ne odnosi na one koji imaju digitalnu televiziju, satelitsku antenu i IPTV, nego na one koji televizijski program prate preko sobnih i krovnih antena, što je oko 38 odsto stanovništva Srbije.\nTelevizija Bor je od sedmog februara zvanično počela emitovanje digitalnog signala. Tehnička služba Javnog preduzeća „Štampa, radio u film“ u Boru je tokom prošle godine završila postavljanje neophodne opreme i stvorila tehničke mogućnosti za prenos digitalnog signala do predajnika na Deli Jovanu.\n[iframe frameborder=“0″ width=“480″ height=“270″ src=“//www.dailymotion.com/embed/video/x2i67eq“ allowfullscreen ]\nTags: digitalizacija, mediji, RTV Bor\nPrevious Uticaj građana na medije\nNext Informisanje stranaca na maternjem jeziku u Austriji\n4 sedmice ago Danijela Novović


Crnogorski vozači kamiona se takmičili u ekonomičnoj vožnji - Vijesti.me\nVozači kamiona iz Crne Gore su u najnovijoj generaciji Volvo FH tegljača imali zadatak da ostvare što nižu potrošnju na ruti od 18 km. Edit\nSaša Marković 2. jun 2014, 08:13 ažurirano 18. februar 2019, 14:55\nProtekle sedmice je u Volvo kamionskom centru u Bandićima održano takmičenje u ekonomičnoj vožnji profesionalnih vozača kamiona pod nazivom “Drivers’ Fuel Challenge 2014”.\nPred dvadesetak prijavljenih bio je zadatak da kružnu dionicu puta od 18 kilometara prevale za najviše 22 minuta i 30 sekundi, uz što nižu prosječnu potrošnju goriva.\nNajbolji rezultat postigao je Saša Marković iz firme Lukana, koji je zadatu rutu prevalio za 21 minut 6 sekundi, uz prosječnu potrošnju od 29 l/100 km.\nDrugoplasirani Novak Vukadinović, iz kompanije Selišta Transport, vozio je 20 minuta 46 sekundi, uz prosječnu potrošnju od 30,1 litar, a treći, Husein Fejzić, vozač u kompaniji Forest, istu dionicu je vozio 20 minuta, 30 sekundi, uz prosječnu potrošnju od 30,3 litara.\nSvi učesnici ovogodišnjeg nadmetanja upravljali su identičnim vozilima: tegljačima iz nove generacije FH, sa Euro VI motorima od 500 KS i automatizovanim mjenjačem I-Shift, koji su vukli poluprikolice sa 18 tona tereta.\nTakmičenje u Crnoj Gori dio je kvalifikacionih nadmetanja koja se od marta do jula održavaju u državama članicama Volvoovog tržišta Srednja i Istočna Evropa.\nTokom kvalifikacija biraju se nacionalni prvaci – predstavnici na Regionalnom finalu u Slovačkoj, gdje se bira šampion takmičenja The Drivers’ Fuel Challenge 2014 za tržište Srednja i istočna Evropa i odlučuje o dobitniku glavne nagrade – novog automobila Volvo S60.\nZavršna faza regionalnog takmičenja održaće se 29. avgusta, na stazi Slovakia Ring u Bratislavi. Prva tri vozača, učesnika regionalnog finalnog nadmetanja predstavljaće tržište Srednje i Istočne Evrope na svjetskom superfinalu, 19. septembra 2014. u sjedištu Volvo kamionske korporacije, u Geteborgu, u Švedskoj.


Srpske banje za Slovence “neotkriveni i nerazvijeni dragulj” | Pribojska Banja\nSlovenački ministar za privredni razvoj i tehnologiju Zdravko Počivalšek izjavio je danas da je potencijal Srbije strahovit kada je reč o banjskom turizmu, da su Srpske banje neotkriven dragulj, pa su Slovenci veoma zainteresovani da ulažu u ovaj sektor.\n“Mi smo spremni da podržimo srpske terme i tako što bi učestvovali kroz “know how” za njihov razvoj, ali i na polju investicija. Znamo da ima ulagača koji su spremni da investiraju u razvoj srpskih banja, jer je to novi produkt za zdravlje ljudi”, rekao je slovenački ministar Tanjugu, dodajući da je o tome razgovarao sa srpskim resornim kolegom Rasimom Ljajićem.\nPočivalšek je naveo da se prosečna starost stanovništva diže u celoj Evropi, u Sloveniji pa i u Srbiji, i objasnio da ljudi u 60-im godinama, koji su situirani, znaju da moraju sami da ulažu u svoje zdravlje.\n“Zato će oni koji prvi povežu prirodne faktore i znanje napraviti korak napred”, rekao je on.\n“Banjski turizam u Sloveniji daje rezultat, a tome doprinosi i što se u banjama radi 12 meseci – nema sezone. To je neotkriveni i nerazvijeni dragulj i Srbija to mora što pre nadograditi”, ističe on, dodajući da bi trebalo pokušati s privatizacijom 30 i nešto banja i Srbiji, ali i ne samo to, već i najpre osmisliti sadržaj.\n“Kad osmislite sadržaj tih banja, privatizacija će doći sama”, smatra slovenački ministar.\nOn je istakao da je Slovenija generalno veliki investitor u Srbiju, te da je uložila do sada više od milijardu evra.\nU Srbiji, prema njegovim rečima, posluje više od 1.000 firmi, što u slovenačkom što u mešovitom vlasništvu, koje zapošljavaju više od 25.000 radnika.\n“Želimo da se stvari razvijaju i u kontrasmeru, da srpske investicije više dolaze u Sloveniju”, rekao je on i naveo da je već bilo nekoliko uspešnih, pri čemu je izdvojio Fruktal.\nPočivalšek je rekao i da je spoljnotrgovinska saradnja dve zemlje dobra, pa je tako Srbija na 8. mestu kao strani partner Slovenije.\n“Naša robna razmena je veća od milijardu evra godišnje, a od toga je izvoz Slovenije 650 miliona evra, dok je ostatak uvoz iz Srbije. Tome treba dodati i oko 300 miliona evra u razmeni usluga”, rekao je Počivalšek.\n← Uvođenje reda među turističke manifestacije Srpske banje – zdrav profit, Slovenci ozbiljno zainteresovani za ulaganja →


Vesti online / Sport / / Trener Denvera na srpskom: Nikola je naš najbolji igrač\nTrener Denvera Majk Meloun\nI ne samo on, već su i njegovi saigrači uživali u atmosferi koju su im priredili naši zemljaci i vodili ih do pobede rezultatom 135:102. Njegov saigrač Pol Milsap je istakao da mu je jasno da se Jokić u Čikagu osećao kao kod kuće, dok je trener Majk Meloun čak progovorio srpski jezik.\n- Nikola je naš najbolji igrač - poručio je Meloun na srpskom i potom preveo Amerikancima značenje.\nTrener Denvera priča na srpskom o Jokiću. Poznaje naš jezik taman koliko treba\nNBA Jokić: U Čikagu kao u Srbiji


UNIŠTEN MURAL RATKU MLADIĆU U BEOGRADU!!! - IBALKAN\nUNIŠTEN MURAL RATKU MLADIĆU U BEOGRADU!!!\nNakon što se Aida Ćorović na skupu obratila medijima, okupljeni ljudi su se sa Trga Nikole Pašića uputila ka mjestu na kojem je došlo do incidenta. Demonstranti su se kretali trotoarom i nisu blokirali saobraćaj.\nČitaj još: ANKARA: Erdogan Trampu i supruzi poželio brz oporavak od koronavirusa... (foto i video)\nMeđutim, kada su stigli blizu Njegoševe ulice i murala, sačekao ih je kordon policije i spriječio ih da nastave šetnju.\nČitaj još: SARAJEVO- TRAGEDIJA: Pala kroz platformu kotlovnice i POGINULA... (foto)


Rusija: Rano da se govori o razmeni Vilana i ruske državljanke optužene u SAD\n► Rusija: Rano da se govori o razmeni Vilana i ruske državljanke optužene u SAD\nAmerikanac Pol Vilan, koji ima i državljanstva Kanade, Britanije i Irske, prošle nedelje je uhapšen u Moskvi.\nPostoje spekulacije da bi Rusija Vilana moga da pusti u razmenu za Mariju Butinu, Ruskinju koja se prošlog meseca izjasnila krivom da je kao tajni agent radila za rusku vladu.\nRjabkov je rekao da su spekulacije o razmeni preuranjene jer Vilan nije zvanično optužen.\nNeki mediji su javili da je Rusko pravosuđe već podiglo optužnicu za špijunažu i da Amerikancu preti do 20 godina zatvora ukoliko bude proglašen krivim.\nVilan je bivši marinac. Prema rečima njegovog brata, u Rusiju je otputovao da bi prisustvovao venčanju.\npol vilan /\nZamenik ministra spoljnih poslova Rusije Sergej Rjabkov izjavio je da je njegov današnji sastanak u Pragu s američkom državnom podsekretarkom za kontrolu naoružanja Andreom Tompson početna...\nPompeo: SAD se nadaju da će imati kontakt sa američkim državljaninom uhapšenim u Rusiji\nAmerički državni sekretar Majk Pompeo izjavio je danas da se SAD nadaju da će uskoro imati pristup američkom državljaninu Polu Vilanu, uhapšenom u Rusiji po optužbi za špijunažu.


"Beogradske elektrane" oštetile građane za 190 miliona evra u šest godina\n„Beogradske elektrane“ oštetile građane za 190 miliona evra u šest godina\nDa li javna preduzeća štite javni interes ili se ponašaju tržišno. Javno preduzeće nije osnovano da bi bilo profitabilno nego da služi javnoj svrsi uz to da ne ostvaruje gubitke i da ih vode stručna lica… Da li je nanošenje štete građanima praksa javnih preduzeća u poslednjih 20 godina? Da li oni služe građanima ili građani duguju njima te se gubici mere u milionima….\nCentar za lokalnu samoupravu (CLS) zatražio je od Komisije za zaštitu konkurencije da u službenom postupku utvrdi zloupotrebu monopolskog položaja „Beogradskih elektrana“, kao i da spreči dalju praksu preplaćivanja usluge grejanja u Beogradu.\nKako se navodi u saopštenju CLS, „Beogradske elektrane“ su neusaglašavanjem cene grejanja sa cenom energenata na svetskom tržištu i kršenjem Zakona o komunalnim delatnostima, oštetile Beograđane za 190 miliona evra u proteklih šest godina, prenosi Beta.\n„Podsećamo da su Beogradske elektrane od 2014. godine, preko računa za grejanje, uplaćivale u gradski budžet u proseku 30 miliona evra godišnje za opštu potrošnju, čime je ova komunalna usluga pretvorna u jednu vrstu dodatnog poreza na imovinu“, naveli su.\nPrema njihovoj oceni, cilj svakog komunalnog preduzeća „mora biti da građanima isporuče javnu uslugu po pristupačnoj ceni i na kvalitetan način“.\nCLS je naveo da očekuje od Komisije za zaštitu konkurencije da zaštiti beogradske potrošače i da se „Beogradske elektrane“ primoraju da koriguju cenu usluga, kao i nadoknade štetu pričinjenu građanima od 2014. godine.\nPrevious articleKorona ušla u Dom za stare ,,Nanini konaci“ u Zrenjaninu\nNext articleSrbija u crvenoj korona zoni\nNajavljen početak gradnje kanalizacije na levoj obali Dunava pre kraja godine


Stiže „Vožd Karađorđe“ da podigne istočnu Srbiju: Kako će izgledati novi auto-put - Sputnjik Srbija\n04:15 19 Maj 2021\n© Foto : Koridori Srbije\n18:12 21.11.2020 Preuzmite kraći link\nTokom naredne nedelje trebalo bi da bude raspisan tender kao prvi konkretan korak ka izgradnji auto-puta „Vožd Karađorđe“, koji treba da spoji istok Srbije sa Šumadijom. Kada bude završen, za preostale žitelje istočne Srbije će označiti kraj višečasovnom klackanju do srca Srbije, ali i doneće nadu u nove investicije i u bolju budućnost.\nTo je i bio jedan od ključnih razloga što je Vlada Srbije ovaj auto-put proglasila projektom od posebnog značaja za državu, objašnjava za Sputnjik direktor sektora za upravljanje izgradnjom u „Koridorima Srbije“ Aleksandar Senić.\nSa auto-putem „Vožd Karađorđe“ i nove investicije\nOn napominje da je reč o kapitalnom projektu koji će umnogome oživeti istok Srbije.\n„Prema statistikama kojima raspolažemo, više od 80 odsto investicija je smešteno uz auto-puteve, pretežno uz Koridor 10, a sada naravno i uz auto-put ’Miloš Veliki‘. Kada izgradimo auto-puteve i brze saobraćajnice, možemo očekivati nove investicije u krajevima u kojima su one izgrađene i to je svakako jedan od glavnih razloga zašto se Vlada Srbije opredelila za izgradnju novih saobraćajnica, pa i ove ’Vožd Karađorđe‘“, napominje naš sagovornik.\nViše od 80 odsto investicija je smešteno uz autoputeve. Krak Niš - Dimitrovgrad na Koridoru 10 je ekonomski preporodio taj kraj, pa se očekuje da tako bude i sa istočnom Srbijom po završetku izgradnje autoputa "Vožd Karađorđe".\nSenić precizira da će na tenderu koji će uslediti biti poznato ko će raditi prostorni plan i generalni projekat koji će definisati trasu kojom će prolaziti auto-put. Kada se posle devet meseci izgradi taj prostorni plan i usvoji na Vladi, posle toga će biti raspisan tender za izradu idejnog projekta.\nDva kraka u auto-put\nSenić napominje da je projektnim zadatkom definisano da se ispita opravdanost izgradnje dva kraka, odnosno dve brze saobraćajnice, od Lajkovca, odnosno od petlje Županjac na auto-putu „Miloš Veliki“, do Orašca i od Mladenovca, odnosno petlje Mali Požarevac, do Orašca. Te brze saobraćajnice bi imale po dve trake u oba pravca.\n„Od Orašca, gde bi se srela ta dva kraka brzih saobraćajnica, nastao bi auto-put koji bi preko Topole, Rače išao do Markovca, odnosno do nove petlje sa Koridorom 10. Od Markovca, gde sada postoji petlja Stari hrast, prema Svilajncu, Despotovcu i Boru bi opet išla brza saobraćajnica, dva plus dva“, opisuje naš sagovornik.\nOn ipak napominje da će to, kuda će proći trasa, precizno biti definisano tek prostornim planom područja posebne namene i idejnim projektom. Zato, kaže, u ovom trenutku nije moguće znati ni cenu ni tačnu dužinu puta, ali je pretpostavka da će iznositi oko 220 kilometara.\nNezahvalno je, kaže, pričati i o vrednosti investicije dok se trasa ne postavi, jer se ne zna ni broj tunela, ni broj mostova. On dodaje da jedino možemo da se rukovodimo statistikom da izgradnja kilometra auto-puta košta izmeću sedam i devet miliona evra, pa na osnovu toga može da se kaže da će ukupna cena biti između 1,5 i dve milijarde evra.\nKada počne izgradnja autoputa "Vožd Karađorđe", koji će povezati Šumadiju sa istočnom Srbijom, on će biti završen za četiri do pet godina.\nSama izgradnja četiri-pet godina\nZbog svih procedura sada je nezahvalno prognozirati i trenutak početka gradnje auto-puta, ističe direktor sektora za upravljanje izgradnjom u „Koridorima Srbije“, ali i napominje da će oni učiniti sve da to bude u što kraćem roku.\nOno što je, međutim, realno je da će kada izgradnja krene, cela investicija biti završena za četiri ili pet godina, kaže naš sagovornik.\nSigurno je i to, ističe Senić, da će izgradnja saobraćajnice podići proizvodne potencijale istočne Srbije i posebno turizam, jer se taj kraj smatra jednim od najlepših.\n„Imamo iskustvo sa izgradnjom Koridora 10, gde se bukvalno istočni krak od Niša prema Dimitrovgradu ekonomski preporodio, jer je sa izgradnjom auto-puta došlo do pokretanja drugih industrijskih grana. Očekujemo da će i istok Srbije od Despotovca prema Boru izgradnjom ove saobraćajnice krenuti putem razvoja i zaustaviti dalji odliv stanovništva“, kaže Senić za Sputnjik.\ngradnja, istok, Srbija, Šumadija


Ne imenujući ga, Bajden se pozvao na svog prethodnika citirajući njegovo predviđanje da će, ako Bajden postane predsednik, zemlja doživeti "depresiju kakvu nikada nismo videli".\nIstičući da je trenutna realnost američke ekonomije sasvim drugačija, Bajden je rekao: "Prešli smo sa 60.000 radnih mesta mesečno na 60.000 radnih mesta svaka tri dana - više od 600.000 radnih mesta mesečno od kada sam stupio na dužnost. Više od tri miliona novih poslova ukupno. To mi je najbrži rast, rečeno mi je, u ovom trenutku u istoriji bilo koje administracije".\n"A sada su prognozeri udvostručili svoje projekcije rasta u ekonomiji ove godine na sedam ili više procenata", rekao je. "Ustvari, SAD su jedina razvijena zemlja na svetu u kojoj su današnje projekcije rasta snažnije nego što su bile pre udara pandemije".\n"Nema sumnje da je Bajdenu i njegovoj široj administraciji od koristi to što su na pravom mestu u pravo vreme", rekao je David Vilkok, viši saradnik na Peterson institutu za međunarodnu ekonomiju.\nMeđutim, Vilkok kaže da su "Bajden i njegova administracija učinili su neke stvari koje su zasigurno pomogle ubrzanju ekonomskog oporavka. Agresivni napori za distribuciju vakcine sigurno su na prvom mestu na toj listi. Šire gledano, jačanje naučno zasnovanog pristupa javnom zdravlju i važnost poštovanja smernica za javno zdravlje mora da je napravila razliku na margini".\n"Zatim, na kraju, ogroman faktor koji treba uzeti u obzir je donošenje američkog plana oporavka", dodao je on. "Istorijski velika injekcija podsticaja - na kraju će iznositi 1,9 hiljada milijardi dolara - od kojih su neki vrlo brzo došli 'onlajn'"\n"Moglo bi izgledati sve vrlo dobro 2021. godine, ali pitanje je kako će to izgledati 2022. godine", rekao je Lekman. "Mogli bismo imati vrlo tvrdo ekonomsko sletanje".


Pružanje usluga iz vazduha Novi Sad Srbija | Vojvođansk\nVojvođanska privredna avijacija\nPružanje usluga iz vazduha Novi Sad Srbija\nPrimorska 76, 21000 Novi Sad\n...... vpavij... Prikaži\nVojvođanska privredna avijacija doo posluje s sedištem u Novom Sadu i osnovana je od 2011. godine. Osnovna delatnost je pružanje usluga iz vazduha sa naša 4 vazduhoplova. Pružamo usluge zaprašivanja poljoprivrednih useva, zaštite od insekata, reklamiranja iz vazduha, kao i razne usluge izviđanja i snimanja. Poslujemo na čitavoj teritoriji Srbije. U našem sastavu imamo dva aviona i dva helikoptera i pet zaposlenih radnika. Naše radno vreme je od 7 do 15 časova.


Academ Link - Stari studenti protiv predloga SKONUS-a\nStari studenti protiv predloga SKONUS-a\nViše od 3.200 studenata, koji su studije upisali pre stupanja na snagu Zakona o visokom obrazovanju iz 2005. do sada je potpisalo peticiju u kojoj traže da im se rok za diplomiranje produži za dve godine, saznaje Danas.\nOni se ne slažu sa predlogom Studentske konferencije univerziteta Srbije (SKONUS) koja smatra da bi starim studentima trebalo odrediti rok za završetak studija u skladu sa brojem preostalih ispita, i to po ekvivalentnom modelu koji se primenjuje za bolonjce.\nŠta konkretno znači ekvivalentni model juče nismo dobili odgovor od predsednika SKONUS-a, ali ni potvrdu informacije da su svoj predlog uputili Odboru za obrazovanje Skupštine Srbije bez konsultacije sa starim studentima. Ni studentima upisanim na visokoškolske ustanove pre prelaska na Bolonju, nije do kraja jasan predlog SKONUS-a, ali su uvereni da bi takvo rešenje bilo nemoguće sprovesti.\n– Fakulteti su apsolutno nezainteresovani za položaj starih studenata, za nas nisu određeni posebni rokovi, ispite polažemo isključivo sa kolegama koji studiraju po novom sistemu. Predlog SKONUS-a koji su uputili bez konsultacija sa nama bi doveo do javašluka – tvrdi za Danas jedan od potpisnika peticije, koja bi do kraja nedelje trebalo da bude upućena Odboru za obrazovanje, Ministarstvu prosvete i Vladi Srbije.\nNaš sagovornik ističe da je među potpisnicima peticije više od 90 odsto apsolvenata i da u Srbiji trenutno ima oko 5.000 aktivnih starih studenata, koji redovno obnavljaju godinu i polažu ispite. Tvrdi da nisu smetnja ni državni, ni fakultetima, da redovno izmiruju svoje finansijske obaveze prema fakultetima i da svi žele da završe započete studije. Ukazuje i da nije tačna informacija da u ovu grupu spadaju samo akademci upisani pre 2005, već da su neki fakulteti upisivali studente po starim programima i do 2009. godine.\nI stari studenti i SKONUS u jednom se slažu – prelazak na bolonjski sistem za sve koji ne diplomiraju do 30. septembra, što je poslednji rok po zakonu, doneće „večitima“ brojne probleme. Pre svega, dodatne ispite, koje će morati da slušaju pre nego što izađu na ispite, ali i nove finansijske namete.\nMinistar prosvete Mladen Šarčević više puta je rekao da je protiv novog produženja roka za diplomiranje ovim studentima.


Zarobljena država umanjuje prava građanima | EurActiv Serbia\nZarobljena država umanjuje prava građanima\nDržavni sistem u Srbiji nastoji da umanji prava građana, propisi se ne poštuju iako je regulativa dobra, a jedini način za usporavanje ovog procesa je insistiranje na nezavisnosti institucija i povezivanju strukovnih udruženja, ocenjeno je na panelu koji je 29. juna organizovao Beogradski centar za bezbednosnu politiku (BCBP). Učesnici skupa su analizirali postojeće stanje u sektoru bezbednosti, pravosuđu, nezavisnim državnim organima i medijima i ukazali na negativne posledice zarobljavanja države u tim oblastima.\nZarobljena država kao pojam je sve češće predmet analiza ne samo u Srbiji, već i u susednim državama, a u najnovijoj Strategiji Evropske komisije se spominje da postoje elementi zarobljene države (u ovom regionu), rekla je glavna urednica portala Peščanik i moderatorka panela Svetlana Lukić, i dodala da se pod ovim pojmom podrazumeva forma sistemske političke korupcije.\nSudija Apelacionog suda i predsednica Društva sudija Srbije Dragana Boljević je rekla da je u poslednjem izveštaju Venecijanske komisije očekivala da će se "trgovati vladavinom prava" zarad dnevnopolitičkih interesa, ali i da razume zašto je ministarka pravde Nela Kuburović rekla da je zadovljna tim izveštajem.\n"Nacrt Izveštaja Venecijanske komisije u koji smo imali uvid je bio još direktniji i još eksplicitnije kritički... Komisija je uhvatila ministarstvo sa rukama u tegli džema, a zadovoljstvo Nele Kuburović je izazvano na osnovu nekoliko ustupaka, (prevashodno) vezanih za Visoki savet sudstva", rekla je Boljević.\nOna je dodala i da je novim predlozima ta institucija unapred napravljena kao disfunkcionalna, i da su dva uticaja ključna za urušavanje pravosudnog sistema: spojni faktori i država koja sama ne poštuje svoje procedure.\n"Evropska unija sama odstupa od svojih bazičnih principa zarad svojih interesa... a državne institucije započinju desetine hiljada procesa za koje znaju unapred da će izgubiti. Struci je potrebna pomoć i jačanje institucija", ocenila je Boljević.\nPredsednik Upravnog odbora BCBP-a Miroslav Hadžić je kazao da je zarobljena država "nekontrolisana, potencijalno neodgovorna vlast koja služi samo svojoj svrsi", ali da to nije nikakva novost.\n"Od 2012. godine (predsednik Srbije Aleksandar) Vučić i ljudi oko njega pokušavaju da uspostave ličnu kontrolu nad sektorom bezbednosti, ali su to pre njega pokušavali i svi ostali režimi. Možemo da kažemo da je država (u Srbiji) vazda zarobljena i da pribavlja moć", ocenio je Hadžić.\nKazao je i da u Srbiji uvek govorimo samo o "reorganizaciji, ne o reformi" sektora bezbednosti i da se u sistemu samo "menjaju likovi".\n"U ovakvoj situaciji, vi stalno morate emitovati atmosferu straha, pošto u uslovima straha zarobljenost države činite nevidljivom", rekao je Hadžić i dodao da je krajnja posledica zarobljene države "ukinuta bezbednost građana, tako da je bezbednost (Srbije) ugrožena iznutra".\nPoverenik za informacije od javnog značaja i zaštitu podataka o ličnosti Rodoljub Šabić rekao je da je evidentan sve veći raskorak između normativnog i stvarnog stanja poštovanja zakona i da je urušavanje institucija put bez povratka".\n"Odgovornost elita po pravilu izostaje", kazao je Šabić.\nSvoj odnos sa institucijama po pitanju zaštite podataka o ličnosti, Šabić je okarakterisao kao "zanimljivu bitku koja dugo traje", ali je i dodao i da "ponekad pomisli da je dobro što mu mandat ističe".\nNovinarka Tamara Skroza je najavljeno formiranje Grupe za borbu protiv lažnih vesti okarakterisala kao "bizarno", jer ima utisak da "vlast živi na lažnim vestima i manipulacijom statistikom".\n"Ali mi se već danima kao medijska zajednica bavimo temom koja ne postoji, ali koja je potencijalno opasna. Ako se takvo telo oformi, radiće kao inkvizicija za medije. A to je samo plasman nove teme, samo se bavimo novim temama umesto da se bavimo opstankom", kazala je Skroza.\nKomentarišući radnu grupu za medijsku strategiju, ona je rekla da u ovom trenutku imamo dobre (medijske) zakone, koje "ne poštuju najvažnije medijske institucije u zemlji", da novinari trpe otvoreni pritisak iz kabineta predsednika Srbije i da spoljni akteri novinarske organizacije i aktiviste "guraju u dijalog sa vlastima".\n"Ambasador jedne od vodećih zemalja mi je jednom prilikom rekao da ne možemo da diskvalifikujemo proces (dijaloga sa vlastima). Mogu da diskvalifikujem taj proces, jer je to gaženje Ustava", zaključila je Skroza.


RUSI IZBUŠILI AMERE Otkiven novi hakerski napad na komapnije u SAD | Happy BSC portal\nRUSI IZBUŠILI AMERE Otkiven novi hakerski napad na komapnije u SAD\n"Majkrosoft" je prijavio da je više od 40 organizacija, njegovih kupaca širom sveta, ove nedelje na meti sumnjive ruske hakerske kampanje.\nIz tehnološke kompanije su izvestili da se 80 posto tih organizacija nalazi u Sjedinjenim Američkim Državama, dok su ostale iz Kanade, Meksika, Belgije, Španije, Ujedinjenog Kraljevstva, Izraela i Ujedinjenih Arapskih Emirata.\n- Sigurno je da će broj žrtava hakera i dalje rasti i širiti se - rekao je predsednik "Majkrosofta" Bred Smit, koji je dodao da je kompanija obavestila pogođene kompanije o ovom problemu.\nU "Majkrosoftovoj" analizi navodi se da je ruska hakerska kampanja tajno provedena kroz nezavisni softver program koji je kompanijama prodala firma za IT upravljanje pod nazivom SolarWinds.\nSoftver s kojim je isporučen sumnjivi ruski malware, SolarWinds Orion, ima čak 18.000 globalnih kupaca, uključujući vladine agencije, privatne kompanije i druge organizacije. "Majkrosoft" je rekao da je napad "zahvatio mnoge glavne nacionalne prestolnice van Rusije".


Utakmica Liverpul - Atletiko navodno uzrokovala 41 smrt zbog korona virusa - SPORTSKI ŽURNAL\nPremijer liga Engleske još nije odredila datum za nastavak takmičenja. Očekuje se da se sa normalnim treninzima nastavi tek polovinom juna\nKontroverzna odluka da se dozvoli utakmica Lige šampiona između Liverpula i Atletiko Madrida 11. marta možda je dovela do 41 smrti povezane korona virusom, preneli su danas britanski mediji.\nList Sandej tajms je objavio da je dolazak oko 3.000 navijača Atletika u Veliku Britaniju uzrokovao širenje zaraze u oblasti Liverpula.\nFudbalsko prvenstvo Španije je dan kasnije privremeno supsendovano na dve nedelje, a potom i na neodređeno vreme.\nLa liga bi mogla da se, po rečima premijera Španije Pedra Sančesa, nastavi 8. juna, a tačan datum se očekuje naredne nedelje.


Majčina blizina utiče na svaki element zdravlja bebe, uključujući rad srca, regulaciju bebinog disanja, apetit, otpuštanje hormona, ali i intenzitet aktivnosti.\nPiše: Ana Šefček\nBritanski Zavod za zdravstvo preporučio je da se bebe koje nisu teže bolesne i na aparatima, puste na negu majkama\nHiljade bolesne novorođenčadi trebalo bi poslati kući sa svojim majkama, umesto zadržavanja na odeljenjima intenzivne nege, stoji u izveštaju britanskog Zavoda za zdravstvo (National Health Service). Kontakt koža na kožu s majkom, od životne je važnosti u prvih nekoliko sati od rođenja, jer pomaže da se regulišu bebino disanje, otkucaji srca i temperatura. Takođe, omogućuje zbližavanje majke i deteta i pomaže kasnijem razvoju, kao i podsticanju dojenja.\nIzveštaj britanskog Zavoda za zdravstvo poziva lekare da dopuste majkama da ostanu s novorođenčadima, gdegod je to moguće, bilo kod kuće ili u bolnici. Ovaj izveštaj cilja na hiljade novorođenčadi koja su rođena između 37. i 40. nedelje, sa žuticom, niskim nivoom šećera u krvi ili problemima s disanjem.\nOko 90.000 beba u Velikoj Britaniji primljeno je na odeljenja intenzivne nege svake godine, a brojevi su porasli za 24 posto od 2011. godine. Kontakt koža na kožu podrazumijeva blizinu majke i bebe, a majčina blizina utiče na svaki element zdravlja bebe, uključujući rad srca, regulaciju bebinog disanja, apetit, otpuštanje hormona, ali i intenzitet aktivnosti.\nPreporučuje se da, deci koja nisu ozbiljno bolesna, bude dopušteno da odu kući sa svojim majkama i vrate se na potrebne testove i tretmane. Takođe, bebe s težim komplikacijama trebalo bi da budu na odeljenjima sa svojim majkama, dokle god se leče.\nDr. Majk Darkin, direktor britanskog Zavoda za zdravstvo, za Dejl mejl je rekao: “Ovde se radi o postizanju prave ravnoteže, kako bi deca kojima je potrebna pomoć stručnjaka, što pre bila lečena i puštena kući, i kako bi to razdoblje provela sa svojim majkama.”\nBabica Birti Harliv-Lem, nadovezala se: “Kao babica, znam koliko je važno za mame i bebe, da provedu tih nekoliko posebnih sati nakon rođenja zajedno. To vreme je od životne važnosti za zdravlje i razvoj bebe.”\nTagovi :bolnica, intenzivna nega, kontakt koža na kožu, nedonošče, novorođenče, porodilište, prevremeno rođene bebe\nSedam najboljih trikova kako da uspavate bebu\nDočekala 5.000 beba: Mirjana Voratović, babica porodilišta Betanija u Novom Sadu\nDeset grešaka koje roditelji prave kod brige oko novorođenčeta


Saradnici predsednika Vučića primili vakcinu - Povezane vesti - Naslovi.net\nDeo najbližih saradnika predsednika Srbije Aleksandra Vučića primili su jutros vakcinu protiv koronavirusa. Kinesku vakcinu "sinofarm", na najvećem punktu za vakcinaciju na Beogradskom sajmu, primili su generalna sekretarka predsednika Suzana… »\nDeo najbližih saradnika predsednika Srbije Aleksandra Vučića primio je jutros vakcinu protiv korona virusa. Kinesku vakcinu "Sinofarm", na najvećem punktu za vakcinaciju na Beogradskom sajmu, primili su generalna sekretarka predsednika Suzana… »\nBEOGRAD - Deo najbližih saradnika predsednika Srbije Aleksandra Vučića primio je jutros vakcinu protiv koronavirusa. Kinesku vakcinu "Sinofarm", na najvećem punktu za vakcinaciju na Beogradskom sajmu, primili su generalna sekretarka predsednika Suzana… »\nBEOGRAD: Deo najbližih saradnika predsednika Srbije Aleksandra Vučića primio je jutros vakcinu protiv koronavirusa. Kinesku vakcinu "Sinofarm", na najvećem punktu za vakcinaciju na Beogradskom sajmu, primili su generalna sekretarka predsednika Suzana… »\nBEOGRAD - Deo najbližih saradnika predsednika Srbije Aleksandra Vučića primio je jutros vakcinu protiv korona virusa. Kinesku vakcinu "Sinofarm", na najvećem punktu za vakcinaciju na Beogradskom sajmu, primili su generalna sekretarka predsednika… »\nB92 pre 14 minutajoš 67 povezanih\nNova pre 7 satijoš 28 povezanih\nVečernje novosti pre 4 satijoš 22 povezane\nB92 pre 14 minutajoš 26 povezanih


Arhiva pravnih i ekonomskih vijesti 21.11.2017. - Paragraf Lex BA\nVISOKO SUDSKO I TUŽILAČKO VIJEĆE BIH: Sudovi zaključili 576 sudskih nagodbi tokom "Sedmicâ sudske nagodbe"\nPrvostepeni i drugostepeni sudovi u Bosni i Hercegovini zaključili su 576 sudskih nagodbi tokom "Sedmicâ sudske nagodbe" koje su se održavale tokom dvije sedmice u periodu od 6. do 17. novembar 2017. godine.\nVLADA FBiH: Utvrđen novi Prijedlog odluke o rebalansu budžeta za 2017.\nVlada Federacije BiH je utvrdila novi Prijedlog odluke o rebalansu budžeta za ovu godinu. U odnosu na prošli Prijedlog odluke o rebalansu od prije 17 dana, entitetski ovogodišnji budžet je ovim Prijedlogom odluke povećan za 4 i po miliona KM.\nU skladu sa Zakonom o praznicima u Republici Srpskoj ("Sl. glasnik RS", br. 43/2007 i "Sl. glasnik BiH", br. 77/2016 - rješenje US BiH), 21. novembar 2017. godine, Dan uspostavljanja Opšteg okvirnog sporazuma za mir u Bosni i Hercegovini, je republički praznik i neradni dan.\nIZMJENE ZAKONA O PENZIJSKOM I INVALIDSKOM OSIGURANJU: Savez penzionera FBiH pozvao na usvajanje novog Zakona, onako kako ga je predložila Federalna vlada jer su zahtjevi penzionera njime obuhvaćeni. Za njih zahtjev policijskih službenika nije opravdan jer bi ta kategorija bila privilegirana u odnosu na druge kategorije penzionera, a zbog specifičnosti i težine posla ova kategorija ima veće plate i beneficirani staž\nIzvršni odbor Saveza udruženja penzionera u Federaciji Bosne i Hercegovine pozvao je na usvajanje Zakona o penziono-invalidskom osiguranju (PIO) FBiH kako ga je predložila Federalna vlada jer su zahtjevi penzionera njime obuhvaćeni.\nBIH KASNI U PROCESU EVROPSKIH INTEGRACIJA\nU Evropskoj uniji su "u opticaju" novi datumi za prijem novih država-članica. Tako je predsjednik Evropske komisije (EC) Jean-Claude Juncker spomenuo 2025. godinu, a predsjednik Republike Francuske Emmanuel Macron 2024. godinu kao mogući okvir za ulazak država regiona zapadnog Balkana u članstvo EU.


Bela kuća: Tramp doneo odluku o zatvaranju Konzulata - 31.08.2017, Sputnik Srbija\nBela kuća: Tramp doneo odluku o zatvaranju Konzulata\nAmerička administracija traži načine za poboljšanje odnosa sa Rusijom, što ne isključuje donošenje odluka koje su u interesu Sjedinjenih Država, izjavila je na... 31.08.2017, Sputnik Srbija\n22:15 31.08.2017 (Osveženo: 23:44 31.08.2017)\n© REUTERS / Joshua RobertsPredsednik SAD Donald Tramp ispred Bele kuće u Vašingtonu\nAmerička administracija traži načine za poboljšanje odnosa sa Rusijom, što ne isključuje donošenje odluka koje su u interesu Sjedinjenih Država, izjavila je na brifingu portparolka Bele kuće Sara Sanders.\nAmerika želi da završi diplomatski rat sa Rusijom (audio)\n31 Avgust 2017, 22:05\n„Preduzeli smo te akcije kao odgovor na ranije mere Rusije koje smo prihvatili sa žaljenjem. Ne želimo da odmotavamo tu spiralu i nadamo se boljim vremenima“, odgovorila je Sandersova novinarima na pitanje da prokomentariše odluku o zatvaranju ruskih konzulata u SAD.\nOna je dodala da je tu odluku doneo predsednik Donald Tramp.\n„Tražimo mogućnosti za poboljšanje odnosa, ali ćemo donositi odluke koje su najbolje za našu državu“, dodala je portparolka Bele kuće.\nRanije su SAD zatražile da do 2. septembra budu zatvoreni Konzulat Rusije u San Francusku i dva ruska konzularna objekta u Vašingtonu i Njujorku.


Grad Goražde: Heroj u ratu, heroj u miru – Republika BiH\nGoražde – bosanski ponos sa Drine, odnedavno i sa službenim statusom grada, svakako je primjer uspjeha posljednjih godina. Grad koji je nakon okončanja agresije i skoro četverogodišnje opsade izgledao iznureno u svakom pogledu, danas nudi sliku optimizma.\nGoražde je jedna od općina u Bosni i Hercegovini sa najrazvijenijom industrijom, a finansijski podaci pokazuju da su vodeće kompanije prošle godine nastavile s uspješnim poslovanjem.\nIstraživanje poslovnog portala BiznisInfo, a na osnovu podataka Bisnode BH, pokazuje da uspješnu goraždansku privredu predvode kompanije Bekto-Precisa, po ukupim prihodima, i Unis-Ginex po dobiti i broju zaposlenih.\nZbog ovih kompanija Goražde je postalo grad u kojem ljudi iz cijelog regiona istočne Bosne dolaze raditi, te o kojem pišu čak i svjetski mediji.\nBekto-Precisa, koja je posljednjih godina izrasla u svjetskog giganta, prošle godine je ostvarila prihode od 41 milion KM, po čemu je lider goraždanske industrije.\nS druge strane, kompanija Unis-Ginex druga je po ukupnim prihodima, ali je prva po dobiti od 9,8 miliona maraka i po broju radnika – 649.\nMeđu vodećim firmama su još i Pobjeda Tehnology, Pobjeda Rudet i tri kompanija koje pripadaju grupaciji Prevent.\nOsim kompanija Oniprom, koja se bavi trgovinom, i Okac koja se bavi izgradnjom objekata, transportom i trgovinom, sve druge firme u prvih 10 bave se industrijskom proizvodnjom, a dominira namjenska industrija.\nUkupni prihodi goraždanskih kompanija u 2016. godini:\nBekto-Precisa 41 milion KM\nPobjeda Tehnology 18,2\nPrevent Goražde 15,1\nEmka Bosnia 14,5\nPobjeda Rudet 13\nPrevent Components 9,2\nPrevent Safety 5,8\nOvaj grad na Drini primjer je mnogo toga pozitivnog što baštini Bosna i naš narod.\nGoražde: Heroj u ratu, ali heroj i danas, kada opstanak umnogome zavisi od jačine ekonomije.\nadmin Maj 21, 2017


Miješanje Zapada u izbore u BiH isto kao u Ukrajini\nVojno politički analitičar Miroslav Lazanski rekao je da samo treba uporediti organizacije koje su djelovale u Ukrajini pred zbacivanje sa vlasti Viktora Јanukoviča i one koje pred ove izbore djeluju u BiH da bi se dobila slika miješanja Zapada u izbore u BiH.\nLazanski je podsjetio da je novinar Džonatan Stil u listu Gardijan, u jesen 2004. godine, naveo da su u naporima da Јanukovič izgubi, a Viktor Јuščenko dobije izbore u Ukrajini učestvovali Američka nacionalna fondacija za demokratiju, USAID, "Fridom haus", Karnegi fondacija, Institut za otvoreno društvo Džordža Soroša, te zapadne ambasade u Kijevu.\n"Umjesto Ukrajine stavite sada samo BiH, umjesto Kijeva stavite Sarajevo i imate sliku miješanja Zapada u izbore u BiH", naveo je Lazanski za beogradsku Politiku.\nUkoliko se stvari nazovu pravim imenom, kaže Lazanski, miješanje zapadnih ambasada u Sarajevu u izborni proces u BiH i stampedo zapadnih političara u Skoplju pred referendum o imenu države, samo su nastavak višegodišnje "bitke za Balkan" između SAD i Rusije.\n"Na Balkanu Zapad ne želi nakakvu "sivu zonu", jer Zapad želi sve dividende raspada velike Јugoslavije. Zato su Zapadu sada važne i BiH i Makedonija, Crna Gora je već "usisana", no Srbija je najveći i najslađi zalogaj", rekao je Lazanski.\nMiroslav Lazanski Izbori u BiH Izbori 2018


Info dan u Čačku - Predstavljen Javni poziv za poslodavce projekta “Znanjem do posla” - E2E Znanjem do posla\nInfo dan u Čačku - Predstavljen Javni poziv za poslodavce projekta “Znanjem do posla”\nČačak, 2. jun 2022. godine - Javni poziv za poslodavce - Trening platforma za obuke na radnom mestu, u okviru osmogodišnjeg partnerskog projekta vlada Švajcarske i Srbije, „Znanjem do posla“ predstavljen je danas u Naučno tehnološkom parku u Čačku.\n„Kompanije koje žele da obuče mlade ljude mogu da se priključe projektu „Znanjem do posla“ i biće im pružena pomoć u izboru, obukama i zapošljavanju novih radnika. Projekat obezbeđuje finansijsku i tehničku podršku poslodavcima iz ciljanih lokacija za organizovanje obuka na radnom mestu za mlade koji traže zaposlenje. Obuke su namenjene onima koji traže posao, sa posebnim naglaskom na mlade do 30 godina, ali ne isključujući ni druge potencijalne učesnike, naročito iz teško zapošlјivih grupa. Želimo da mladi učenjem kroz rad steknu veštine koje se traže na tržištu rada i koje će im pomoći da brže i lakše dođu do zaposlenja. Dosadašnja iskustva pokazuju da obuke donose odlične rezultate i za mlade koji sada imaju posao i za poslodavce koji imaju obezbeđene kvalitetne kadrove“, istakao je Boban Gledović, viši savetnik na projektu „Znanjem do posla“.\nInfo danu i prezentaciji projekta prisustvovali su predstavnici kompanija iz Čačka , ali i Mirjana Đoković, zamenica gradonačelnika Čačka. Grad Čačak je od 2020. godine uključen u ovaj projekat. Grad Čačak i projekat E2E potpisali su u oktobru 2020. godine sporazum o zajedničkoj podršci na podizanju zapošljivosti mladih kroz organizaciju obuka na radnom mestu kod poslodavaca sa teritorije Grada Čačka. Sprovedene obuke i zaposleni mladi pokazuju da model koji je projekat „Znanjem do posla“ pokrenuo, kao saradnju privatnog i javnog sektora, uz podršku civilnog društva, ima potencijal da zaživi širom zemlje.\nProjekat „Znanjem do posla“ kao partnerstvo vlada – Švajcarske i Srbije, krajem aprila 2022.godine zvanično je otvorio novi javni poziv za poslodavce, Trening platforme za obuke na radnom mestu „Zaposleni po meri vašeg biznisa“. Od 2016. godine ovaj projekat pomaže kompanijama da pronađu kvalitetne zaposlene, a mladima da nađu dobar posao i do sada je obuke na radnom mestu prošlo 1.678 mladih, a više od 77 odsto mladih se odmah zaposlilo. U obukama su učestvovale 132 kompanije i 30 partnera iz javnog sektora i civilnog društva.\nKroz projekat pomoć na putu do posla dobilo je i još 3.665 mladih iz teže zapošljivih grupa.\nProjektom je takođe predviđena podrška mladima na školovanju i onima koji traže zaposlenje kroz usluge karijernog vođenja i savetovanja, koje je koristilo skoro 21.000 mladih do sada i za šta je Švajcarska izdvojila milion evra u drugoj fazi projekta.\nDo sada, četiri lokalne samouprave - Kralјevo, Čačak, Pirot i Kragujevac odlučile su da finansijski podrže programe obuka na radnom mestu, a snažno uklјučivanje lokalnih zajednica u model učenja na radnom mestu, koji projekat E2E promoviše, obezbediće dugoročno rešenje za obuke u lokalnim zajednicama.\nZa više informacija: Sandra Vlatković, 063.373.083 www.znanjemdoposla.rs


Na Juniorskom prvenstvu Evrope u plivanju za Srbiju nastupilo pet plivača iz PK „Dubočica“\nIzvor: JUGpress.com, 01.Avg.2021, 18:42\nOvog vikenda održava se Prvenstvo Srbije u plivanju za juniorski i kadetski uzrast.\nTrener Plivačkog kluba „Dubočica“ Dušan Veličković je u vreme kada smo radili ovaj razgovor u toku prošle nedelje, rekao kako očekije povoljne vesti sa ovog takmičenja, a optimizam temelji na sjajnim rezultatima plivača ovog kluba sa nedavnog juniorskog prvenstva Evrope.\n„Svi znaju da je Nina Stanisavljević >> Pročitaj celu vest na sajtu JUGpress.com << osvojila srebrnu medalju, ali ona je pritom bila i četvrta na 100 kraul, a imala je peh da u disciplini 50 metara kraul, gde je bila favorit za zlato ne pliva finale. Razlog za to je što je bukvalno nepunih tri minuta pre polufinalne trke osvojila srebro na 50 metara leđno, te nije bilo dovoljno vremena za adekvatnu pripremu. Ali, ono što je takođe vredno pomena je da je na tom prvenstvu plivalo još četiri članova PK „Dubočica“, Uroš Živanović, Tanja Popović, Jana Marković i Bratislav Pešić. Srbiju je predstavljalo 11 sportista i odavno se nije desilo da iz jednog kluba bude toliki broj takmičara. Tanja Popović je uspela da pliva u dva finala i jednom polufinalu. Uroš Živanović je plivao dva polufinala, a finala su mu izmakla za 5 i 9 stotih delova sekunde. Onima ozbiljan kvalitet i pokazao je da ima predispozicije za neke još bolje rezultate u budućnosti, a čeka ga još dve godine juniorske karijere. Inače, njegov rezultat na 50 metara prsno je bio na samo 0,34 sekunde od rezultata koji je doneo medalju. Jana Marković je plivala polufinale na 50 leđno i njen rezultat je na kraju doneo deseto mesto. Odličan nastup je imao i Bratislav Pešić, koji jedini nije uspeo da se plasira u polufinale. On je naš poslednji sportista koji je isplivao normu za ovo prvenstvo, pa smo njegovu formu morali da dva puta tempiramo za neki kratak vremenski period, nekih 3-4 nedelje. Bez obzira na sve to, on je uspeo da postavi lične rekorde na 100 i 200 metara slobodno. Pritom smo imali i dve ženske štafete u finalu i to 4×100 slobodno i mešovito, a u obe štafete su nastupale naše tri plivačice.“\nVeličković smatra da je možda najveći uspeh kluba što su Nina i Tanja plivale finale na 100 metara slobodno.\n„Dve takmičarke u istoj disciplini je zaista veliki rezultat. Pritom, naša petočlana ekipa je pokazala da je ovo njihov zajednički rezultat. Oni svakodnevno zajedno treniraju, sparinguju, „vuku“ jedni druge, što je rezultiralo zaista istorijskim nastupom.“


Srbija ne prodaje „Telekom“ - Sputnjik Srbija\n22:53 12 Jun 2021\n16:47 11.12.2015 (osveženo 17:49 11.12.2015) Preuzmite kraći link\n„’Telekom Srbija‘ ostaje u rukama Republike, odluka Vlade bila je jednoglasna, kao i Komisije za privatizaciju ’Telekoma‘. Nismo dobili zadovoljavajuću cenu i sada nam predstoji da reorganizujemo tu kompaniju kako bi mogla da pobeđuje na tržištu“, izjavio je premijer Aleksandar Vučić.\nOn je na konferenciji za novinare objasnio da to znači uvođenje profesionalnog menadžmenta, verovatno po ugledu na ono što je urađeno u Železari, ali je i napomenuo novinarima da ga ne drže za reč, jer je sve vreme razmišljao o privatizaciji, pa o ovoj opciji nije dovoljno razmislio.\nAmerički fond dao najbolju ponudu za Telekom?\nVučić je rekao da se nada da će za četiri godine „Telekom“ povećati svoje performanse, te da će cena realno biti veća nego što je sada ponuđena.\nZa cenu koja je sada ponuđena premijer je rekao da je nešto niža od one koja je bila očekivana, ali da je Vlada donela odgovornu i ozbiljnu odluku, imajući u vidu interese građana.\n„Najozbiljnija ponuda došla je od američkog investicionog fonda“, rekao je Vučić, navodeći da zbog ugovora ne može da iznese više detalja, ali da na tu ponudu nije bilo drugih primedbi osim visine ponuđenog novca za „Telekom“.\nVučić je rekao da članovi Vlade Srbije i Komisije za privatizaciju nisu hteli da se kockaju, iako je cena bila blizu odgovarajuće.\nPremijer je dodao i da se sada razmišlja o prodaji manjinskog paketa akcija kompanije, ali ni o tome nije mogao da iznese više detalja.\nVlada Srbije, ponuda, odluka, prodaja, telekom srbija, Srbija


Ministar odbrane Srbije: Odlukа dа načelnik Generalštaba ne dobije vizu SAD lošа zа … – Južnobanatske Vesti\nMinistar odbrane Srbije: Odlukа dа načelnik Generalštaba ne dobije vizu SAD lošа zа …\nMinistar odbrane Srbije Aleksandar Vulin ocenio je danas da odluka da načelnik Generalštaba Ljubiša Diković ne dobije američku vizu ostavlja „loš trag“ i loše se odrаzilа nа vojne odnose dve zemlje.\n„Ništа u biogrаfiji generаlа Dikovićа, ništа u njegovom rаtnom putu, ništа u njegovom životu ne može i nije rаzlog dа ne dobije vizu zа putovаnje zа Sjedinjene Američke Držаve“, ocenio je ministar.\n„Mi nismo dobili zvаnično objаšnjenje zаšto je to tаko, trаžili smo gа, trаžimo gа ponovo i trаžićemo gа ponovo, i sа velikim nestrpljenjem čekаm dа mi se kаže kаko je moguće i zаšto generаlu Dikoviću uskrаćenа vizа zа putovаnje koje su trаžili аmerički domаćini, а ne putovаnje koje je trаžio on ili trаžilа Vojskа Srbije“, rekao je Vulin, saopštilo je Ministarstvo odbrane.\nVulin je kazao dа je Diković „hrаbаr i čаstаn oficir kojim se ovа Vojskа iskreno ponosi“.\n„Mi smo ponosni nа nаšeg generаlа i ne možemo dа rаzumemo tаkаv odnos, i morаm dа kаžem dа se tаkvа odlukа loše odrаzilа nа nаše vojno-vojne odnose, tаkvа odlukа ne doprinosi nаšoj sаrаdnji, tаkvа odlukа ostаvljа jedаn loš trаg“, rekao je ministar.\n„Nаdаmo se dа će Sjedinjene držаve rаzmotriti svoju odluku, ne zа to što generаl Diković hoće ili neće dа putuje, već zаto što je to odnos premа prvom čoveku nаše Vojske i zаto što je to odnos premа nаšoj vojsci u celini. Dok se to ne reši, bojim se dа će ovа odlukа i dаlje izаzivаti loše i negаtivne posledice“, rekao je Vulin.\nSavet: Više hiljada hektara zemljišta nezakonito prisvojeno